Štedljive usluge u fiksnoj telefoniji | mts - Tvoj svet\nKada ste kod kuće i konačno uživate u dokolici, pravi je trenutak za duge razgovore sa dragim osobama. Uštedite uz neograničene noćne razgovore, povoljne pozive mobilnih brojeva, povoljne međunarodne razgovore i Omnifon - izuzetno povoljan paket dodatnih usluga.\nAko ste navikli da razgovarate u večernjim satima, ova usluga vam nudi neograničene noćne razgovore!\nUkoliko često pozivate rodbinu i prijatelje u inostranstvu, preporučujemo vam InoCall plus uslugu, koja vam omogućava da po znatno nižim cenama obavljate međunarodne razgovore sa vašeg fiksnog telefona.\nUkoliko i vi imate drage osobe u inostranstvu koje često pozivate, koristite InoCall uslugu koja vam omogućava da sa vašeg fiksnog ili mobilnog telefona obavljajte međunarodne razgovore po ceni već od 5,04 dinara po minutu.\nPaket usluga Omnifon objedinjuje četiri veoma korisne usluge: Identifikaciju poziva, Poziv na čekanju, Preusmeravanje poziva i Konferencijsku vezu.\nNe morate da vodite računa koliko dugo razgovarate, jer će cena svih vaših razgovora koje obavite u periodu od 21.00 do 07.00 časova, uvek biti 0 dinara. Jedino što plaćate je mesečna naknada u iznosu od 118,80 dinara. Usluga se odnosi na pozive upućene sa vašeg fiksnog telefona ka fiksnim brojevima u mts fiksnoj mreži.\nUz naknadu od samo 118,80 dinara ova usluga vam omogućava znatno jeftinije razgovore kada sa fiksnog telefona pozivate mobilne brojeve u domaćem saobraćaju. Uspostava veze se ne naplaćuje, a minut razgovora plaćate samo 5,4 dinara. Obračunski interval je 60s + 1s.\nMožete da pozivate fiksne i mobilne mreže u inostranstvu po ceni već od 5,04 dinara po minutu. Bez obzira na to da li pozivate fiksne ili mobilne mreže u Hong Kongu, Kipru, Malti, Kanadi, Kini, Sjedinjenim Američkim Državama, Novom Zelandu, Indiji ili Meksiku minut razgovora će vas koštati samo 5,04 dinara.\nMesečna naknada za ovu uslugu iznosi 118,80 dinara i plaća se putem redovnog mesečnog računa za fiksni telefon.\nZa više informacija o cenama i aktivaciji usluge InoCall Plus posetite stranicu Destinacije i cene.\nUkoliko i vi imate drage osobe u inostranstvu koje često pozivate, koristite InoCall uslugu koja vam omogućava da sa vašeg fiksnog ili mobilnog telefona obavljajte međunarodne razgovore po ceni već od 5,04 dinara po minutu. Na ovaj način, povoljne međunarodne razgovore možete obavljati i sa telefonskih govornica.\nBez obzira na to da li pozivate fiksne ili mobilne mreže u Hong Kongu, Kipru, Malti, Kanadi, Kini, Sjedinjenim Američkim Državama, Novom Zelandu, Indiji ili Meksiku, minut razgovora će vas koštati samo 5,04 dinara.\nDa biste koristili InoCall uslugu potrebno je da kupite InoCall vaučer CALL 200 (200,00 dinara) ili CALL 500 (500,00 dinara).\nZa više informacija o cenama i aktivaciji usluge InoCall posetite stranicu Destinacije i cene.\nPaket usluga Omnifon objedinjuje četiri veoma korisne usluge: Identifikaciju poziva, Poziv na čekanju, Preusmeravanje poziva i Konferencijsku vezu. Sve ove usluge možete dobiti po izuzetno povoljnoj ceni od samo 142,80 dinara mesečno.\nOmnifon vam omogućava:\n• da pre odgovora na poziv, na ekranu vašeg fiksnog telefona vidite broj sa koga vam je poziv upućen,\n• da tokom razgovora budete obavešteni o drugom pozivu koji možete, po svom izboru, prihvatiti, ostaviti na čekanju ili potpuno ignorisati,\n• da razgovarate sa više sagovornika istovremeno,\n• da, kada niste kod kuće, dolazne pozive sa vašeg fiksnog broja preusmerite na drugi broj telefona po vašem izboru.\nZa paket usluga Omnifon možete da prijavite pozivanjem 0800 100 100, slanjem mejla na info@telekom.rs ili u najbližoj mts poslovnici.\nUslugu Noćni razgovori, Pozivi sa fiksnog ka mobilnom, InoCall plus i Omnifon možete da aktivirate pozivanjem 0800 100 100, slanjem mejla na info@telekom.rs ili dolaskom u najbližu mts poslovnicu. Ove usluge će vam biti automatski aktivirane i za naredni mesec, tako da nije potrebno da vršite ponovnu aktivaciju.\nNaravno, u svakom trenutku možete da izvršite deaktivaciju pozivanjem Kontakt centra 0800 100 100. Bez obzira na to kog datuma u tekućem mesecu ste izvršili deaktivaciju, uslugu možete da koristite do kraja tekućeg meseca, za koji plaćate naknadu. Deaktivacija važi od prvog dana narednog meseca.


NSinfo: Tenis stiže u Zrenjanin? Farma svinja kapaciteta 70.000 tovljenika godišnje\nTenis stiže u Zrenjanin? Farma svinja kapaciteta 70.000 tovljenika godišnje\nKomisija za planove grada Zrenjanina usvojila je na sednici plan detaljne regulacije\nradnog kompleksa "Farma Banatski Despotovac".\nPrispela je jedna primedba, koja je odbačena, a predstoji da plan potvrde odbornici Skupštine grada. Radni kompleks ima površinu 53 hektara i 43 ara poljoprivrednog zemljišta u katastarskoj opštini Banatski Despotovac, odnosno, na ulazu u selo.\nPredviđena je izgradnja farme svinja kapaciteta 70.000 tovljenika godišnje. Njeni objekti trebalo bi da zauzmu 23 hektara i 89 ari, dok bi ostatak i dalje bilo poljoprivredno zemljište, pišu Večernje novosti.\nPlan je izrađen na zahtev Ministarstva poljoprivrede, vodoprivrede i zaštite životne sredine od 1. novembra 2016. Nisu data detaljnija objašnjenja, ali od prvog trenutka nagađa se da bi farma u Banatskom Despotovcu mogla da bude prvi objekat nemačke kompanije "Tenis" u našoj zemlji.\n"Tenis" je projekat u Srbiji počeo 2014. i najavio podizanje 20 tehnološki najsavremenijih farmi svinja, od kojih će svaka imati kapacitet 2.500 krmača i 65.000 tovljenika godišnje. Dolazak "Tenisa" indirektno je potvrdio i Čedomir Janjić, gradonačelnik.\nizvor: novosti.rs, b92.net, agencije, foto: ilustrtacija\n... ap vojvodina, ekonomija, investicije, poljoprivreda, posao, privreda, ulaganje


Chest Airlines: Bosna i Hercegovina dobija uslugu avio taxija\nHome » News Archive » BiH News » Chest Airlines: Bosna i Hercegovina dobija uslugu avio taxija\nMladi avio pilot iz Holandije Nick de Borst koji je u potrazi za poslom, došao je na ideju da preko nekoliko ljudi iz naše zemlje koji su poznanici njegovog oca, pokrene posao avio taxija, odnosno charter kompaniju u BiH i zemljama okruženja.\n"Zbog loših puteva i visokih planina, putovanje autom, pogotovo za poslovne ljude, nije baš najbolji izbor da bi se došlo što prije na odredište. Stoga smo shvatili da bi najbolji i najbrži način putovanja bio kroz zrak. Putovanje autom iz Tuzle za Sarajevo traje oko dva sata, ali sa avionom vam treba trideset minuta", objašnjava de Borst kako je došao na ideju o pokretanju ovog biznisa u našoj zemlji.\n"Cilj je pružiti isplativo putovanje, rješenje koje pomaže da organizujete svoje dragocjeno vrijeme, a sve to da nije skupo a pritom i ugodno", ističe on.\nOsim Air Taxi/Zračnog taxija ova kompanija nudi i usluge panoramskih letova iznad bh. Ovakva vrsta leta obično traje trideset minuta do jednog sata, a najpopularniji panoramski letovi koji će biti u ponudi su iznad Sarajeva i Tuzle.\nU svom uredu u Živinicama Chest Airlines ima dvoje zaposlenih i nekoliko spoljnih saradnika koji su zaduženi za aerodromske poslove.\n"Sretan sam što u našem uredu zaposlenici govore bosanski i holandski jezik, što mi je uveliko olakšalo komunikaciju sa klijentima i ostalima", govori de Borst.\nKompanija trenutno posjeduje jedan avion registrovana u bh., to je Cessna 177RG, koja je savršena baš za ovakav vid usluge. Cessna ima četiri mjesta i može prevoziti do tri putnika.\n"Bosna i Hercegovina posjeduje jako puno mogućnost za razvoj ovakve vrste usluge i nadamo se da će se naše ideje o proširenju kompanije realizovati u nekoj skorijoj budućnosti", naglašava de Burst.\nUsluga avio taxija za panoramsko razgledanje grada, svakako će unaprijediti ponudu našeg grada i države. Kada je riječ o cijenama, ljubitelji i avanturisti koji se odluče za polusatno razgledanje Tuzle trebaju izdvojiti oko 250 KM, a cijeli sat 400 KM. Panoramsko razgledanje Sarajeva je ipak malo skuplje, pa let od pola sata košta 350 KM, odnosno 500 za cijeli sat.


Novinari pozvani da se prijave za nagradu - Kosovo 2.0\nPiše Kosovo 2.0 - 15.03.2017\nObjavljen je otvoreni poziv za takmičenje u oblasti istraživačkog novinarstva.\nNovinari na Kosovu su ponovo ohrabreni da dozvole da njihov istraživački rad bude priznat od strane jedne nagrade koja se dodeljuje jednom godišnje. Savet za štampu Kosova, u saradnji sa Kancelarijom EU na Kosovu, objavio je otvoreni takmičarski poziv za članke u formi istraživačkog novinarstva, i to za one članke objavljene izmeđi 1. januara i 31. decembra 2016.\nNovinari koji su pisali o društvenim problemima, zloupotrebi javnog položaja i osnovnim ljudskim pravima, korupciji i organizovanom kriminalu na Kosovu, i koji su otkrili informacije za koje se ranije nije znalo, mogu da se prijave.\nNajbolja tri članka će biti nagrađena. Pobednik će dobiti 10.000 evra, a ostale nagrade će biti u visini od 3.000 i 5.000 evra.\nOvaj otvoreni poziv omogućuje novinarima da se takmiče individualno ili u grupama. On je otvoren za profesionalne novinare koji se bave medijima na neki način, uključujući medije koji rade puno radno vreme, part-tajm ili su samozaposleni.\nNovinari rođeni 1981. i posle tog perioda — ili grupe novinara koje imaju makar jednog novinara u grupi koji je rođen 1981. ili kasnije — takođe ispunjavaju uslove za potkategoriju “najbolja istraživačka priča mladih novinara” — nagrada za ovu kategoriju je 3.000 evra. Mladi novinari takođe ispunjavaju uslove za glavnu nagradu.\nPriče sa kojima novinari mogu da se prijave za nagradu u oblasti istraživačkog novinarstva moraju biti objavljene na Kosovu. Nominacije za istraživačke priče objavljene u kosovskim medijima, za kosovsku javnost, na jezicima koji nisu zvanični jezici Kosova (manjinski ili strani jezici) moraju da imaju i svoju prevedenu verziju na zvaničnom lokalnom jeziku.\nDodatne informacije i uputstva u vezi sa procedurama za aplikaciju i nominaciju mogu se pronaći na zvaničnom veb-sajtu Saveta za štampu Kosova, ovde.\nRok za prijavu/nominacije je 5. april 2017, u ponoć.K


Vulin:Vučić dao jasne zadatke, mi treba da ih ispunimo – Studio B\nBeograd 1°C u 01:00\nVulin:Vučić dao jasne zadatke, mi treba da ih ispunimo\nObjavljeno: 23.02.2021. 17:16 Izmenjeno: 24.02.2021. 09:08\nMinistar unutrašnjih poslova Aleksandar Vulin istakao je u Aranđelovcu da je predsednik države Aleksandar Vučić policiji dao jasan zadatak da se izbori sa mafijom, korupcijom u državnim redovima, ali i da preduzme sve kako bi se običan građanin osećao sigurno i bezbedno.\nVulin je na sastanku strateške grupe Direkcije policije, kojem su prisustvovali načelnici organizacionih jedinica MUP-a i policijskih uprava u Srbiji naglasio da će se uspeh u radu svakog načelnika meriti po tome kako se osećaju građani u svom gradu, na ulici, koliko su im bezbedna deca.\n„Kada sklonite dilera sa pet grama droge sa ulice, vi ste sklonili bitangu koja neće doći do škole i prodavati narkotike deci, kada sklonite džeparoša vi ste učinili da se ljudi osećaju bezbedno u autobusu gradskog prevoza, da se ne okreću iza sebe. Nema sitnog kriminala“, poručio je ministar Vulin.\nPosebno je naglasio važnost brzine rasvetljavanja krivičnih dela.\nGovoreći o borbi protiv organizovanog kriminala, ministar je istakao da kriminalna grupa koju su predvodili Veljko Belivuk i Marko Miljković mora biti istražena do kraja, ali da istu snagu i posvećenost očekuje i u rasvetljavanju i procesuiranju i drugih kriminalnih grupa.\nPoručio je da u borbi protiv kriminala niko nije zaštićen i da će svi oni u policiji koji su se ogrešili o zakon biti sankcionisani.\nKao posebno važnu aktivnost u narednom periodu, ministar Vulin je istakao projekat „Policija u zajednici“, koji postoji, ali koji nije, kako je naveo, do kraja završen, a koji policiju približava građanima i podiže nivo poverenja.\nMinistar je istakao da će MUP nastaviti da ulaže u poboljšanje materijalnog položaja i opremljenosti policijskih službenika i najavio do kraja godine još jedno povećanje plata zaposlenih.\nPrema njegovim rečima, bezbednost i zaštićenost policijskih službenika je prioritet, zbog čega će se nastaviti sa ulaganjem u opremu, uniforme i sva druga sredstva koja policajcima čuvaju život.\n„Predsednik Aleksandar Vučić nam je dao jasne zadatke i smernice, koje se kao što vidite ispunjavaju. Nemojte nikada da dozvolite sebi da ga ne shvatate ozbiljno, jer kada nešto kaže on to i misli i to se i desi“, naglasio je Vulin i dodao „ponosan sam na njega koliko nam pomaže i koliko je uz nas, kao što sam ponosan i na vas i na brzinu kojom smo ostvarili rezultate“.\nKako je funkcionisao „zaključani vikend“?\nAnalitičari: Likvidacije služile da uteraju strah suparničkim klanovima ali i svojim ljudima\nPlatforma „Čuvam te“ za borbu protiv vršnjačkog nasilja\nTela dve osobe pronađena u kući u Novom Sadu\nPartizanova goleada na Banjici za nastavak pobedničkog niza\nSicilija: Spektakularna erupcija vulkana Etna\nVučić uputio izvinjenje vinarima u Istri\nVučić u ponedeljak sa devojčicom Biljanom Čekić i porodicom\nPreminuo kompozitor Sanja Ilić – Vučić uputio telegram saučešća porodici\nU Srbiji do sada dato 1.651.170 doza vakcine protiv korone\npetar на Selaković: Stavovi Fon Kramon nisu deo nemačke politike\nЗдеавко Млађеновић (74.год.) на „Pitajte zamenika gradonačelnika“


► Dačić: Garantujem da će Kosovo priznati manje od 100 zemalja\nMinistar spoljnih poslova Ivica Dačić kazao je da je cilj njegove političke aktivnosti da broj zemalja koje su priznale nezavisnost Kosova bude smanjen na ispod 100 zemalja.\nDačić je u intervjuu za sutrašnje izdanje lista Politika kazao da je formirao tim ljudi koji se isključivo bavi pitanjem smanjenja broja zemalja koje su priznale takozvano Kosovo, navodeći da je za njega to prioritet političke aktivnosti Srbije.\nUpitan da li postoje realne šanse za to, Dačić je kazao da "garantuje".\n"Prvi sam počeo da radim na tome da zemlje povlače priznanje...Ljudi iz Fidžija nemaju pojma da su priznali tzv. Kosovo. Neki čak i nisu priznali, a nalaze se na tom spisku koje ministarstvo spoljnih poslova Kosova ima", rekao je ministar.\nUpitan da li će Kosovo dobiti stolicu u Ujedinjenim nacijama, Dačić je rekao da bi to značilio da Srbija treba da kaže Rusiji i Kini da se ne bune protiv ulaska Kosova u UN.\n"Možete li da zamislite da ja to uradim? Da kažem Lavrovu i kineskom kolegi da sam se ovo do sada šalio?", upitao je Dačić i dodao da se po pitanju Kosova mora doći do kompromisa.\nUpitan da li rezultat tog kompromisa može biti da Kosovo dobije stolicu u UN, Dačić je izjavio da je to moguće, ukoliko srpska strana to prihvati i nikako drugačije.\nKomentarišući značenje pravno obavezujući sporazum, Dačić je kazao da niko ne zna šta on predstavlja.\nOn je dodao da se će EU izvršiti pritisak da ZSO bude formirana, jer je to, kako je kazao, obećano.\nUpitan da li će 20. aprila Srbi sa Kosova i Metohije sami formirati ZSO, Dačić je izjavio da sve zavisi on srpske strane.


Koja je cena zabrane trgovanja akcijama Telekoma? | Kamatica\nPočetna > vest > Koja je cena zabrane trgovanja akcijama Telekoma?\nTekst objavljen: 02.01.2018 11:32\nSvaki put kada se saopšti da je Srbija napredovala na nekoj od (belo)svetskih listi napravljenih prema uslovima poslovanja, ovdašnji građanin se uštine za obraz. Nije li to ona ista zemlja koja ne poštuje sopstveni ustav koji bi, između ostalog, trebalo da jemči i vlasnička prava i slobodu raspolaganja imovinom.\nO ovome može posvedočiti skoro pet miliona naših građana, te bivših i sadašnjih radnika nacionalne telekomunikacione kompanije koji više od pet godina tek formalno poseduju delić njenog vlasništva. Mogućnost da ove vlasničke papire prodaju, ili eventualno dokupe, isključena je voljom dominantnog akcionara (države) i svedena je na polulegalne transakcije koje se odvijaju na sivom tržištu putem ugovora o poklonu. Iako je procenjena vrednost ove „zamrznute“ imovine prilično zamašna (barem 250-300 miliona evra), negativne posledice su kudikamo veće, a tiču se pre svega signala koje šalje ovdašnji investicioni ambijent.\nJednak tretman tržišnih igrača predstavlja osnovu svakog uređenog privrednog sistema, dok uzurpacija prava najslabijih učesnika vodi njegovoj totalnoj destrukciji. Tako, ovde, s jedne strane nemoćni manjinski akcionari Telekoma ne mogu ni da raspolažu akcijama koje im je država sopstvenim zakonom dodelila, dok svetske korporacije uživaju blagonaklonost prilikom podele subvencija uz više nego upitne ukupne efekte. Višegodišnja doslednost u sprovođenju ovakve ekonomske politike namnožila je povlašćene tržišne učesnike, potpuno destimulisavši neprotežirane investitore koji zahtevaju tek jasna pravila i podjednak tretman.\nOdlukom da nelistira Telekom na berzanskom tržištu, što bi sa sobom nosilo i kvartalno objavljivanje finansijskih izveštaja, te svih bitnih poslovnih događaja, država jasno poručuje koliko joj je stalo do transparentnosti u poslovanju preduzeća u kojima vodi glavnu reč. Kako samo listiranje kompanije ne podrazumeva obavezu prodaje vlasničkog udela (bilo da je u pitanju država ili neki drugi akcionar), jasno je da je kvaka u povećanoj dostupnosti informacija o poslovanju, tako uobičajenoj u svakoj normalnoj tržišnoj privredi. Ovo nam štošta govori i o izgledima drugih državnih preduzeća o čijem poslovanju verovatno još dugo nećemo moći da sudimo, koliko god punjenjem budžeta učestvovali u pokrivanju njihovih gubitaka.\nNelistiranjem Telekoma država direktno podriva i razvoj tržišta kapitala koje bi moglo da potpomogne jeftinije finansiranje privrede i omogući življe stope ekonomskog rasta. Kotiranje na berzi svih većih državnih sistema privuklo bi značajan broj profesionalnih portfeljnih investitora čije bi iskustvo moglo biti od višestruke pomoći u povećanju efikasnosti ovih kompanija. Kontrola velikih sistema preko berze, makar država zadržala većinsko vlasništvo, vodila bi nesumnjivo njihovim boljim poslovnim rezultatima i manjem opterećenju budžeta.\nEventualno listiranje Telekoma, za koje su se tehnički uslovi stekli još u leto 2012. godine i koje godinama zavisi od puke političke volje, momentalno bi eliminisalo sivo tržište ovih akcija na kojem nije sigurno da li su veći gubitnici kupci ili prodavci. Ovi potonji jer u želji da se dočepaju crkavice za popunjavanje kućnog budžeta pristaju na bilo koju cenu, dok bi ove prve sama mističnost kupovine mogla da motiviše na plaćanje nerealno visokih iznosa.\nNa kraju, možda se vremenom i zaboravilo, ova kompanija je bila deo paketa akcija besplatno podeljenih građanima, poznatog po nerealnim obećanjima političara da će dostići vrednost od hiljadu evra. Ako je tu političku igru bilo lako prozreti, malo ko je mogao pretpostaviti da će ovo „stakleno zvono“ nad Telekomom toliko dugo potrajati. Deo ove priče bila je i farmaceutska kompanija Galenika čije je višegodišnje držanje mimo očiju javnosti i tržišta koštalo građane ove zemlje nekoliko stotina miliona evra. Tek toliko da se posle ne kaže da nije bilo pokazne vežbe i to izravno u našem dvorištu.\nBrokere na Vol Stritu menjaju roboti?\nEast Point konsoliduje vlasništvo u Valjaonici bakra\npistalo 09.12.2017 18:44\npa kako to presednik "vlade'da dozvoli.\nu tako uredjenoj državi P ardon presednik države a ne vlade\nNema vremena mora vodati komšijske premojere.\nmihaly kiss 19.04.2018 14:03\nako nam pripadaju po ustavu posle 41 godine rada u ptt -u , bar da nam prizno kazu kada ce akcije telekoma na berzu?\nberza prodaja akcija akcije telekoma Telekom Srbija


Faktor | Stari Grad Sarajevo: Iza zatvorenih vrata uprkos zabrani rade dva frizerska salona i dva ugostiteljska objekta\nStari Grad Sarajevo: Iza zatvorenih vrata uprkos zabrani rade dva frizerska salona i dva ugostiteljska objekta\nObjavljeno: 02.04.2020. u 10:16\nOpćina Stari Grad Sarajevo će, putem nadležne Službe za opće i inspekcijske poslove svim poslodavcima u Starom Gradu za koje se utvrdi da obavljaju djelatnost protivno zabrani rada od strane Federalnog štaba civilne zaštite ili da su uklonili oznake općinskih poslovnih prostora sa istaknutog mjesta, naložiti mjere, a za njihovo neizvršavanje bit će sankcionisani.\nUposlenici Službe za privredu Općine Stari Grad svakodnevno vrše kontrolu stanja općinskih poslovnih prostora, a o zatečenom stanju informišu Općinski štab civilne zaštite i Službu za opće i inspekcijske poslove. Do sada je na terenu utvrđeno da se, suprotno naredbi Federalnog štaba civilne zaštite o zabrani rada, odvija djelatnost u nekoliko objekata: dva frizerska salona u ulicama Oprkanj i Kovači gdje se sumnja da se djelatnost obavlja iza zatvorenih vrata, dva ugostiteljska objekta u ulici Mula Mustafe Bašeskije, dok je za jedan butik u ulici Sarači utvrđeno da je uklonjena oznaka općinskog poslovnog prostora sa validnim podacima.\nOvakvi postupci određenih zakupaca neće se tolerisati i u sprezi sa svim nadležnim organima bit će oštro sankcionisani, navode iz Općine Stari Grad.\nSlužba za opće i inspekcijske poslove izvršit će obilazak svih općinskih poslovnih prostora i kontrolisati da li su uklonjene oznake kojima se jasno naznačava da se radi o prostorima u vlasništvu Općine Stari Grad. Onima koji su uklonili oznake bit će naloženo da ih, bez odlaganja, vrate. Svi koji ne postupe prema naloženoj mjeri bit će sankcionisani za neizvršenje naloga općinske inspekcije, za što je propisana kazna od 3.000 KM.\nOva mjera provest će se kako bi bile spriječene sve moguće zloupotrebe jer se sumnja da se uklanjanjem oznake određeni prostori izdaju u podzakup trećim licima što je strogo zabranjeno.\nU objektima u kojima inspektori utvrde da se obavlja određena djelatnost, suprotno zabrani rada koju je propisao Federalni štab civilne zaštite, obavijestit će se nadležna tržišna inspekcija i zatražiti hitna reakcija. Od tržišne inspekcije bit će zatraženo da se ovi prekršaji adekvatno sankcionišu, zabrani rad i dostavi povratna informacija Službi za opće i inspekcijske poslove Općine Stari Grad, saopćila je Općina.\nOpćina Stari Gradkoronavirus\nU BiH ukupno 15\nU UKC-u RS-a preminula još jedna osoba pozitivna na koronavirus


MRAČNE VEZE SA PRIŠTINOM DRŽE UTAJNOSTI: Poslanica Sevim Dagdelen nemačku Vladu sumnjiči za zataškavanje zločina | Novosti.RS\nZvanični Berlin pridaje veliki značaj Specijalnom tužilaštvu koje se bavi zločinima OVK, a iz perspektive vlade, rasvetljavanje ratnih zločina i povreda ljudskih prava ima centralnu ulogu u okviru procesa pomirenja.\nOvi navodi stoje u odgovoru nemačke vlade na parlamentarni upit poslanika levice, a u koji je "Dojče vele" imao uvid. NJih je zanimalo da li su nemačke vlasti "prećutno" pristajale na saradnju sa kosovskim liderima, poput Hašima Tačija, koji su tek 20 godina od rata optuženi za zločine.\nNa drugoj strani, poslanica Sevim Dagdelen, koja je postavila upit, tvrdi da su se godinama zataškavale optužbe protiv Tačija i njegovih mafijaških struktura.\nNa nekoliko pitanja levice, kako prenosi "Dojče vele", odgovori vlade nisu preneti jer se klasifikuju kao "tajna". Neka od njih su: ima li Berlin saznanja da su ljudi iz ŠIK (tajne policije OVK) i danas u obaveštajnim vrhovima Kosova i da li su kosovske tajne službe na meti imale i Unmik, Euleks ili Kfor, kako bi podrile istrage protiv Tačija i drugih.\n- Komandanti OVK su dvoreni kao saveznici u protivpravnom ratu NATO 1999. i podržavani na putu ka najvišim funkcijama. Nije čudo da nemačka vlada svoje mračne kosovske veze drži pod oznakom tajnosti - ocenila je Dagdelen.\nBeograd Priština Kosovo Nemačka OVK poslanica Sevim Dagdelen\nPODRŠKA IZ NEMAČKE ZA SRBIJU: Sprečite da teroristi ubijaju svedoke zločina OVK\nNARODNI poslanik u nemačkom Bundestagu, turskog porekla, Sevim Dagdelen iznela je optužbe na račun bivše OVK i njenih lidera, ali i na račun NATO pakta, navodeći "da je prekršio međunarodno pravo podržavajući OVK kriminalce".\n08. 11. 2020. u 20:03\n11:19 ZADOVOLJIO: Verona kupuje bivšeg igrača Zvezde, crno-belima stiže fina suma\n11:14 ON JE NULTI PACIJENT U SRBIJI: Igora je korona prikovala za krevet, a evo kako se oseća nakon godinu dana


Temperature rastu: Netačna interpretacija Bildove naslovnice - Raskrinkavanje\nIako postoje brojni naučni dokazi o klimatskim promjenama pojedinci i pokreti uprono pokušavaju da ih negiraju a to često čine dezinformisanjem ljudi oko sebe.\nPrimjer takvog dezinformisanja je objava Saše Borojevića na Fejsbuku na kojoj vidimo naslovnicu njemačkog lista Bild iz 1957. sa naslovom:\n“56 stepeni! Cijela Njemačka je inkubator!” Borojević u opisu fotografije tvrdi:\n“Iako nam uporno govore da ove vrućine ranije nije bilo, evo naslovnice Bilda iz 1957 godine, 56° stepeni!”\nIpak, njemački portal za provjeru činjenica, Correctiv, objašnjava da se u tekstu sa naslovnice jasno kaže da se ne radi o izmjerenoj temperature vazduha već se u članku navodi “da je stanični sat u Vane-Eikelu prestao da radi na 56 stepeni u njegovom kućištu”. Dakle, 56 stepeni je izmjereno u kutiji u kojoj je smješten časovnik.\nVane-Ikel se, kako navodi Correctiv, nalazi u oblasti Sjeverna Rajna-Vestfalija, i da tamo nije izmjereno 56 stepeni Celzijusa u julu 1957. kada je objavljena ova naslovnica.\n“U toj oblasti je 6. jula 1957. godine izmjerena maksimalna dnevna temperature od 32 do 39 stepeni”, kaže se u tekstu.\nPodsjećaju i da je temperaturni rekord u Njemačkoj izmjeren 2019. godine i da je iznosio 41.2 stepena. Prema izvještaju američke Administracije za okeane i atmosferu (NOAA) iz 2020. godine prosječna kombinovana temperatura mora i kopna prosječno je raste za 0.08 stpeni Celzijusa za deceniju i to još od 1880. godine. I na sajtu NASA-e stoji podatak da je temperatura na planeti najvisočija u posljednjih 2000 godina.\nKako naslovnica Bilda ne govori da je u Njemačkoj 1957. izmjerena temperatura od 56 stepeni, ovu objavu ocijenili smo kao dezinformaciju.


Najveća regionalna konferencija o PHP programiranju „PHP Serbia Conference 2017” održaće se 27. i 28. maja u beogradskom Madlenianumu u organizaciji udruženja PHP Srbija.\nOvogodišnja konferencija okupiće više od 500 učesnika iz zemlje i sveta i preko 20 govornika među kojima je i Rasmus Lerdorf, izumitelj PHP programskog jezika, kreator softverske arhitekture servisa „Yahoo!” i jedan od 100 najboljih inovatora mlađih od 35 godina po oceni Instituta za tehnologiju u Masačusetsu.\nAco Gagić iz PHP Srbija navodi da će učesnici konferencije imati priliku da se upoznaju sa websocket tehnologijom, izazovima pri izgradnji mikroservisa, DDD konceptima, da nauče kako da izgrade API baziran na Slim framework-u, da saznaju prednosti i mane različitih sistema baza podataka i još mnogo toga.\n„Konferenciju organizujemo već peti put sa ciljem da okupimo profesionalce i entuzijaste u oblasti PHP tehnologija i da im obezbedimo mogućnost da šire svoja znanja i veštine u oblasti IKT-a. Osim Rasmusa Lerdorfa kreatora PHP jezika, učesnici će moći da slušaju predavanja Nilsa Adermana kreatora platforme „Composer” i Džoša Batsa potpredsednika odseka za inženjerstvo u „Offers.com”, kao i brojne svetske i domaće PHP stručnjake”, objasnio je Gagić.\nKako pokazuju istraživanja srpskog tržišta informaciono-komunikacionih tehnologija, više od polovine programera radi u PHP programskom jeziku koji je, uz Javu, najčešći programski jezik sa kojim se domaći softverski inženjeri susreću. Zbog toga je, kako kažeGagić, neophodno konstantno učiti o PHP-u: „Trendovi i potrebe u IKT industriji menjaju se mnogo brže nego na bilo kom drugom području, pa je tako i nastala ideja da organizujemo ovu konferenciju i doprinesemo edukaciji zajednice. Naši stručnjaci i kolege iz regiona će imati priliku da uče od priznatih eksperata i informišu se o novinama u PHP-u, veb tehnologijama, arhitekturi, testiranju koda i drugim oblastima kako bi unapredili svoje znanje.”\n„PHP Serbia Conference 2017” počinje 27. maja u 10 časova, kad će se učesnicima obratiti Rasmus Lerdorf. Iz PHP Srbija navode da je ovogodišnja konferencija izazvala najveće interesovanje do sada, kao i da su sva mesta u Madlenianumu popunjena.


Back KULTURA Klubovi Uz podršku građana, poslata aplikacija Novog Sada za Evropsku prestonicu kulture\nčetvrtak, 08 septembar 2016 23:24\nDalibor Rožić, član Gradskog veća za kulturu, govorio je o nedavno usvojenoj Strategiji razvoja kulture Grada Novog Sada i istakao da je pokretanje projekta Novi Sad 2021 bilo motivisano idejom da se povežu ljudi u Evropi i da se poveća svesnost o zajedničkoj istoriji i vrednostima:\n- Želeli smo da pokažemo Komisiji da smo zaista ozbiljni u nameri da kulturi damo centralno mesto u politikama grada, i verujem da ćemo u tome uspeti. Jako je važno što smo na vreme usvojili najvažniji dokument Strategiju razvoja kulture Novog Sada, pritom poštujući principe participativnosti i demokratičnosti. Najvažnija poruka koju smo na taj način poslali jeste da ćemo pitanja od opšteg društvenog značaja rešavati planski i sistemski nezavisno od promena u krugu donosilaca odluka. Takođe smo pokazali da građani i stručna javnost, to jest oni koji stvaraju kulturno-umetničke vrednosti imaju pravo da učestvuju u donošenju za njih važnih odluka.\nNemanja Milenković, predsednik Organizacionog odbora Novi Sad 2021, prezentovao je javnosti finalnu aplikaciju u kandidaturi Novog Sada za Evropsku prestonicu kulture 2021. godine, danas poslatu komisiji koja će o tituli odlučivati u oktobru mesecu:\n- Ovo je projekat svih nas, Novosađana, bez obzira na to da li se slažemo ili ne slažemo oko mnogih pitanja, čak i o tome da li zaslužujemo ili ne da budemo Evropska prestonica kulture. O tome će uostalom odlučiti članovi Panela nezavisnih eksperata iz oblasti kulture koje je imenovala Evropska komisija dolaskom u Novi Sad 29. septembra i konačnom odlukom 13. oktobra u Briselu kada ćemo braniti boje našeg grada. On je predstavio i istraživanje agencije Ninamedia iz avgusta o stavovima građana o kandidaturi za Evropsku prestonicu kulture.\nNajposećenije kulturne manifestacije i ustanove po ovom istraživanju su EXIT, Zmajeve dečje igre, Baby Exit, izložbe, bioskopi, pozorišta, Galerija Matice Srpske, Fabrika, Noć muzeja, Pozorište mladih, Kulturni centar, dok su se građani izjasnili da bi kulturne sadržaje posećivali još više da imaju više novca i da sličnih sadržaja ima i van centra, u ostalim delovima grada. Napokon, među ispitanicima preovladava mišljenje da bi titula gradu donela pozitivne efekte u vidu priliva turista, više manifestacija i decentralizacije kulture.


Nizom aktivnosti sutra započinje obilježavanje Dana sjećanja na žrtve holokausta | Kosova.info\nDom|Najnovije|Nizom aktivnosti sutra započinje obilježavanje Dana sjećanja na žrtve holokausta\nInstitut za istraživanje zločina protiv čovječnosti i međunarodnog prava Univerziteta u Sarajevu, povodom obilježavanja 27. januara – Dana sjećanja na žrtve holokausta, svake godine organizira i učestvuje u nizu aktivnosti u svrhu odavanja počasti žrtvama holokausta, kao i daljeg izučavanja zločina počinjenih na teritoriji Bosne i Hercegovine tokom holokausta.\nOve godine, Institut za istraživanje zločina protiv čovječnosti i međunarodnog prava Univerziteta u Sarajevu, u saradnji sa uredom UNESCO-a u Bosni i Hercegovini i Udruženjem Hagada Sarajevo, organizira obilježavanje 27. januara – Dana sjećanja na žrtve holokausta.\nProgramom obilježavanja Dana sjećanja na žrtve holokausta, planirano je 20. januara otvaranje izložbe “Konačno rješenje jevrejskog pitanja”, autora Elija Taubera. Izložba će biti otvorena u Rektoratu Univerziteta u Sarajevu, saopćeno je iz Instituta za istraživanje zločina protiv čovječnosti.\nTakođer, 20. januara u svečanoj sali Univerziteta u Sarajevu bit će održan okrugli sto Konferencija Wannsee u Berlinu (20.01.1942) – “Konačno rješenje jevrejskog pitanja”.\nTom prilikom obratit će se rektor Univerziteta u Sarajevu Rifat Škrijelj. Direktor Instituta za istraživanje zločina protiv čovječnosti i međunarodnog prava Univerziteta u Sarajevu Rasim Muratović održat će uvodno izlaganje – Nacističko nipodaštavanje ljudskih vrijednosti. Gradonačelnica Sarajeva Benjamina Londrc – Karić održat će izlaganje na temu: “Pravni položaj Jevrejske zajednice u Bosni i Hercegovini od 1918. do 1945. godine”.\nEli Tauber, direktor Arhiva Jevrejske zajednice u BiH, autor knjige Holokast u BiH; Kada su komšije bili ljudi, imat će izlaganje na temu: “Konačno rješenje jevrejskog pitanja na teritoriji BiH”. Nataša Mataušić, iz Hrvatskog povijesnog muzeja, predsjednica Upravnog vijeća Spomen područja Jasenovac, autorica knjige Jasenovac 1941-1945. Logor smrti i radni logor, održat će izlaganje na temu: “Konačno rješenje jevrejskog pitanja na teritoriji Hrvatske”. Olga Manojlović Pintar, viši naučni saradnik Instituta za noviju istoriju Srbije, autorica monografije: Arheologija sećanja, spomenici i identiteti u Srbiji 1918 – 1989, održat će izlaganje na temu: “Konačno rješenje jevrejskog pitanja na teritoriji Srbije”.\nSabina Galijatović, viši naučni saradnik Instituta za istraživanje zločina protiv čovječnosti i međunarodnog prava Univerziteta u Sarajevu, imat će izlaganje na temu: Konferencija u Wannseeu kao sveobuhvatni organizacioni plan “rješenja jevrejskog pitanja”. Lamija Muftić, stručni saradnik Instituta za istraživanje zločina protiv čovječnosti i međunarodnog prava Univerziteta u Sarajevu, održat će izlaganje na temu: Konferencija u Wannseeu – memorijalizacija i sjećanje.\nZavršnu riječ na okruglom stolu imat će direktor Instituta za istraživanje zločina protiv čovječnosti i međunarodnog prava Univerziteta u Sarajevu Rasim Muratović.\nGenocid je najteži oblik zločina protiv čovječnosti i međunarodnog prava. Hokolaust je paradigma genocida. Holokaust nad evropskim Jevrejima je najorganizovaniji, najmasovniji i najsistematičniji zločin genocida u dugoj povijesti genocida. Holokaust nad Jevrejima izvršen je u periodu 1933. do 1945. godine.\nU novembru 2005. godine Generalna skuština Ujedinjenih nacija jednoglasno je usvojila Rezoluciju kojom se 27. januar obilježava kao Međunarodni dan sjećanja na holokaust. Tog datuma 1945. godine sovjetske trupe oslobodile su zloglasni logor Auschwitz. Punih šezdeset godina radilo se na otkrivanju historijskih, kulturnih, psiholoških, civilizacijskih uzroka koji su omogućili pogrom Jevreja, ali i na pronalaženju odgovarajućeg lijeka da se to više nikada i nikome ne desi. Svi moramo pogledati u oči i žrtvama, ali i samima sebi, prije svega. Moramo konačno naučiti jednu od najvažnijih lekcija koju smo do sada uporno izbjegavali. Moramo izvući pouku i uraditi da se to više nikada ne ponovi – poručili su iz Instituta za istraživanje zločina protiv čovječnosti i međunarodnog prava Univerziteta u Sarajevu.


NOVI NADVOŽNJAK PREKO 4 KOLOSEKA: Grad raspisao tender za gradnju pružnog prelaza u Batajnici, otvaranje ponuda 13. januara | Novosti.rs\nRok za izgradnju je 300 dana od uvođenja izvođača u posao\nBetonski nadvožnjak biće dug oko 285 metara, širok 12,5 metara, i predviđeno je da premosti prelaz preko četiri koloseka brze pruge i prelaz preko saobraćajnica u naselju. Nadvožnjak će biti lociran na oko 400 metara severno od postojećeg pružnog prelaza.\n- Izgradnjom brze pruge, zbog brzine kojim idu novi vozovi, postojeći pružni prelazi moraju da se ukinu. Ovaj prelaz u Batajnici je i pre rekonstrukcije pruge, dok su vozovi išli sporije, bio veliki bezbednosni i saobraćajni problem. Izgradnjom nadvožnjaka potpuno će se razdvojiti drumski i železnički saobraćaj i time obezbediti puna protočnost za oba vida saobraćaja i značajno podići nivo bezbednost - rekao je Vesić.\nZajedno sa nadvožnjakom, ovim projektom obuhvaćene su rekonstrukcija i izgradnja više od 1.400 metara okolnih saobraćajnica. Otvaranje ponuda je 13. januara.\nRok za izgradnju je 300 dana od uvođenja izvođača u posao, što znači da bi nadvožnjak trebalo da bude u funkciji do kraja 2021. godine.\nVRTIĆ U ZGRADI OPŠTINE VRAČAR\nGRAD je juče raspisao i tender za rekonstrukciju aneks zgrade gradske Opštine Vračar, na uglu NJegoševe i Kursuline, koji će biti pretvoren u vrtić, o čemu su "Novosti" već pisale. Prema rečima Gorana Vesića, posle 15. januara će biti izabran izvođač koji će da adaptira prostora u roku od 180 dana.\n- Do jeseni naredne godine u zgradi Opštine Vračar počeće da radi novi vrtić, u koji će ići oko 300 mališana - kaže Vesić.


Izvor: Vostok.rs, 22.Maj.2020, 09:39\nU sedištu NATO-a odbili su da odgovore na pitanje koja članica je podnela inicijativu za sastanak, ali mediji navode, da su to bile SAD koje traže podršku članica za svoju odluku. RT: Moskva saopštila da su SAD prekršile Sporazum o otvorenom nebu, ali da je i dalje spremna da ga spasi koji je od suštinske važnosti za evropsku bezbednosthttps://t.co/TExT5FeYFI\n— VOSTOK vesti (@vostokvesti) May 22, 2020 SAD su saopštile da se povlače iz tog sporazuma i optužile Rusiju da ga navodno krši. Alijansa je takođe izrazila zabrinutost zbog navodne ruske "selektivne primene Sporazuma o otvorenom nebu". RT: Tramp saopštio da će se SAD povući iz Sporazuma o otvorenom nebu, optuživši Rusijuhttps://t.co/79FLOgx7Qi\n— VOSTOK vesti (@vostokvesti) May 21, 2020 Administracija američkog predsednika Donalda Trampa saopštila je ranije da se SAD povlače iz Sporazuma o otvorenom nebu kojim se državama potpisnicama dozvoljava da obavljaju izviđačke letove iznad teritorija drugih zemalja, a koji je potpisan pre 18 godina u cilju promovisanja poverenja i sprečavanja sukoba.\nGeneralni sekretar SAD/a Majk Pompeo optužio je Rusiju da koristi Sporazum o otvorenom nebu za usmeravanje svog oružja na infrastrukturu SAD i EU. On je dodao da postoji mogućnost da SAD preispitaju napuštanje Sporazuma, ukoliko Rusija „počne da ga poštuje“.. Pompeo je dodao da je Rusija,...


Indija i životinje: Zašto su smrtonosni napadi krava tema na predstojećim izborima - BBC News na srpskom - Dnevni list Danas\nPočetna » BBC News na srpskom » Indija i životinje: Zašto su smrtonosni napadi krava tema na predstojećim izborima\nBBC News na srpskom25.01.2022. 15:55\n„Bila je to bolna smrt i moja svekrva je od tada prestala da jede kako treba“, rekla je Anita Kumari, njegova snajka.\nOvakvi napadi postali su uobičajeni u najmnogoljudnijoj državi Indije, gde je zabrana klanja krava dovela do ogromnog porasta broja jedinki goveda – toliko da su oni postali tema na predstojećim izborima koji bi trebalo da počnu 10. februara.\n„To je bio naš rezervni plan za teška vremena“, kaže Šiv Pudžan, poljoprivrednik\nMeđutim, vlada koju predvodi Indijska narodna partija premijera Narendre Modija žestoko se usprotivila klanju krava u skladu sa njihovom desničarskom hinduističkom praksom – to je sada nezakonito u 18 država, među kojima je i Utar Pradeš.\nU ovoj saveznoj državi je glavni ministar Jogi Aditjanat, takođe jedan od lidera Indijske narodne partije, zatvorio nekoliko navodno ilegalnih klanica nakon što je došao na vlast 2017. godine – iako je to jedna od glavnih grana privrede u Utar Pradešu, državi koja je veliki izvoznik bivoljeg mesa.\nNeformalne organizovane grupe često povezane sa Indijskom narodnom partijom ili lokalnim desničarskim organizacijama čak su napadale i ubijale trgovce stokom, od kojih su mnogi muslimani ili daliti (ranije poznatiji kao „nedodirljivi“, a nalaze se na dnu hijerarhijske lestvice hinduističkih kasti).\n„Pošto sada nema kupaca, očigledno niko ne može ni da ih proda“, kaže Pudžan i dodaje da su on i drugi primorani da ostave staru stoku u obližnjim šumama.\n„Dve krave su pokušale da me gurnu na zemlju, a ja sam pobegao pokušavajući da spasem život“, rekao je, pokazujući ruku koja je u zavoju zato što se posekao dok se penjao po ogradi od bodljikave žice dok je bežao.\n„Ko će da pazi na nas?“, pita Punam Dubej, čijeg je muža ubio napušeni bik.\nSamir Sing, portparol vladajuće Indijske narodne partije, rekao je da vlada „smišlja nove strategije“ za rešavanje ovog problema.\n„Nikada ne ostavljamo naše starije članove porodice da umru kada ostare, kako možemo ostaviti naše krave da umiru na putevima“, upitao je Sing.\n„Između 700 i 1.000 krava još uvek luta po tom području“, rekao je Šatrugan Tivari, koji brine o skloništu.\n„Ujutru će doći nova ekipa da nas zameni, a onda idemo kući da se odmorimo“, rekla je Bimla Kumari, 64-godišnja poljoprivrednica.\n„Koji je smisao glasanja ako se time ne rešavaju naši problemi“, upitala je ona.\nDa li je bolje biti žena ili krava?


Vulin: Obnovićemo sve što je NATO srušio i nemar devastirao - Studio B\nVulin: Obnovićemo sve što je NATO srušio i nemar devastirao Tanjug\nEkonomijaEkonomija Pocetna 23. 06. 2018. 14:27:11\nSve što je bilo uništeno i oštećeno u NATO agresiji, ali i posle dugih godina namernog zapostavljanja i planskog uništavanja i umanjivanja Vojske Srbije, biće obnovljeno i stavljeno u funkciju, izjavio je ministar odbrane Aleksandar Vulin.\nVulin je obišao novi objekat za smeštaj borbenih vozila u kasarni „Boško Palkovljević Pinki“ u Sremskoj Mitrovici.\n„Sigurna i stabilna Srbija je garant sigurnog i stabilnog Balkana, a upravo je to politika koju predsednik Republike Srbije i vrhovni komandant Vojske Srbije Aleksandar Vučić sprovodi, vrlo često teško, nemajući sa druge strane one koji tu politiku razumeju i iskreno prihvataju, i zato je snažna vojska garant snažne mirovne politike Republike Srbije“, rekao je Vulin.\nIzvođač radova na nedavno završenom hangaru, četvrtom po redu u kasarni „Boško Palkovljević Pinki“, je Vojnograđevinska ustanova. Vrednost investicije je 35 miliona dinara. Površina objekta je, kao i prethodna tri, oko 900 kvadratnih metara.


Izraelske snage napale su danas svetilište Hramovu goru u Jerusalimu, u pokušaju da rasteraju nekoliko stotina palestinskih demonstranata koji su ih zasuli kamenicama.\nIzraelci su na demonstrante ispalili dimne bombe, ali sem tri lakše povređena izraelska policajca, nije bilo ozbiljnije povređenih. Policija je uhapsila 15 demontranata, uključujući i savetnika palestinskog predsednika za pitanja Jerusalima, rekao je portparol izraelskih vlasti.\nDanašnji okršaj bio je jedan od najžešćih u poslednje vreme na prostoru najvećeg jerusalimskog svetilišta, koje muslimani zovu Plemenito svetilište.\nIzraelska policija je navela da su demonstranti sipali ulje na zemlju i zapalili ga, kako bi omeli izraelske organe reda, potom su pobegli u džamiju, iz koje su na policiju bacali razne predmete i kamenje.\nMuslimanski lideri pozvali su vernike da se danas okupe ispred džamije Al-Aksa na Hramovoj gori, kao odgovor na ono što su nazvali "jevrejsko osvajanje". Oni su optužili Izraelce da kopaju ispod svetilišta, čime žele da ugroze muslimanske građevine koje se tamo nalaze. Izraelci sprovode arheološka iskopavanja u obližnjim područjima, a njihov premijer Benjamin Netanjahu ljutito je pre dve nedelje optužio muslimanske ekstremiste da šire neosnovane laži.


Ražanj Srbija, Nišavski okrug - Spisak sajtova za opštinu Ražanj\nRažanj (Nišavski okrug) Besplatni Mali Oglasi\nRažanj i Ćićevac - Informator\nPostavite brzo, besplatno i jednostavno sve vaše male oglase za Ražanj, odnosno za sve opštine koje pripadaju nišavskom okrugu (Niš, Aleksinac, Svrljig, Merošina, Ražanj, Doljevac, Gadžin Han). Uz svaki oglas možete postaviti i fotografije, a po potrebi i lokaciju na mapi. Postavljanje oglasa je omogućeno i bez registracije kod nas, preko vašeg fb naloga.\nZvanična prezentacija opštine Ražanj. Info o opštini Ražanj i organima opštine, geo položaj, klima, stanovništvo, privreda, potencijali opštine, obrazovanje i vaspitanje, sport, kultura, zdravstvo, turizam, znamenitosti, manifestacije, smeštaj, dokumenti, važni telefoni, oglasna tabla...\nZvanicna prezentacija srpske pravoslavne parohije ražanjske u Ražnju, Srpske Pravoslavne Crkve. Hram Svetog Ilije, nadležni arhijerej, informacije o Ražnju i Ražanjskom kraju, o parohu, posete i događaji, Vaskršnja poslanica, Vaskršnja bogosluženja...\nPoslovni adresar i informator opština Ražanj i Ćiževac, mape opština, naselja, znamenitosti i crkve, administracija, banke, advokati, građevinarstvo, industrija, kultura i mediji, obrazovne ustanove, organizacije, poljoprivreda, proizvodnja, saobraćaj, trgovina, turizam i ugostiteljstvo, sport, zabava, zdravstvo...


Od večeras više policije na ulicama\nRegionalne vesti - Utorak 17.11.2020 - 10:59\nMinistar unutrašnjih poslova kaže da će policija večeras, kada stupaju na snagu nove mere za suzbijanje koronavirusa, biti na ulicama u većem broju.\nNa mestima gde eventualno može da se krši javni red i mir FOTO: D.Ristić/OK Radio\nPrema rečima Aleksandra Vulina, veće prisustvo policije biće bliže prostorima gde eventualno može da se krši javni red i mir.\n"Naravno da ćemo obezbediti sigurnost za svakoga", rekao je Vulin za RTS.\nGovoreći o mafijaškim obračunima u Beogradu, rekao je da su u pitanju dva velika klana, škaljarski i kavački, koji raspolažu velikim količinama novca i da je brutalnost i surovost s kojom se suočavaju "filmska". "Na nama je da se borimo sa gotovo svim resursima, molim gradjane da nas podrže u tome i da budu uz nas", rekao je ministar.\nIstakao je da u zemlji nema mesta za organizovani kriminal koji je snažan kao država. "U ovoj zemlji mafija neće i ne može da ima svoju državu", poručio je Vulin.


Bogdanović postigao 14 poena u porazu Atlante od Filadelfije, pobeda Jute\nBeta 9. juna 2021. 07:30\nFiladelfiju je predvodio Džoel Embid sa 40 poena, 13 sskokova, dve asistencije i dve ukradene lopte. Tobajas Haris u pobedi je učestvovao sa 22 poena, šest skokova i četiri asistencije, a Set Kari sa 14 poena.\nTreća utakmica na programu je u noći izmedju petka i subote u Atlanti.\n„Kao igrač naporno radiš za takve trenutke, ali to nije u mojoj kontroli. Ne mogu ništa da uradim povodom toga“, rekao je Embid.\nKošarkaši Jute poveli su sa 1:0 protiv Los Andjeles Klipersa u polufinalu plej-ofa Zapadne konferencije pošto su pobedili sa 112:109.


Radnici KAP-a noć proveli ispred fabričke kapije\nBivši radnici Kombinata aluminijuma Podgorica (KAP) proveli su noć ispred fabričke kapije jer im poslodavac nije uplatio milion evra doprinosa za benificirani radni staž, što je uslov za sticanje prava na penziju.\nRadnici KAP-a, njih 117 koji su se dobrovoljno prijavili za odlazak u penziju, od juče ujutro blokadom kapije fabrike sprečavaju odvoz aluminijuma.\nOni su odbili ponudu uprave KAP-a da im se za penzijski fond uplati raspoloživih 300.000 evra, jer je to nedovoljno za zaostale doprinose za poslednjih šest godina, zbog čega očekuju dogovor sa vladom.\nFabrika aluminijuma u Podgorici ima dug od peko 350 miliona evra.\nVlada je pokrenula proceduru raskida ugovora sa suvlasnikom te kompanije, ruskom "En plus grupom" milijardera Olega Deripaske, nakon što je preuzela dug te fabrike od 22 miliona evra prema Dojče banci.\nUkupne državne garancije date KAP-u iznose 132 miliona evra.\nCrnogorska vlada je optužila ruskog vlasnika da je ucenjuje i pritiska ne pristajući da da saglasnost na vraćanje duga, pa je najavila da će pokrenuti međunarodnu arbitrazu pred sudom u Beču.\nVlada Crne Gore i ruska kompanija imaju pod 29,3 odsto vlasništva u fabrici aluminijuma.\nLider crnogorske vladajuće Demokratske partije socijalista (DPS) Milo Đukanović, koji je bio premijer vlade u vreme prodaje KAP-a Deripaskinoj kompaniji, kazao je sinoć da "strani investitor mora znati da državu i vladu niko ne sme ucenjivati".


"Toliko sam zadovoljan..." | Vestinet.rs\nPočetna TEMA DANA\t„Toliko sam zadovoljan…“\nPredsednik Srbije Aleksandar Vučić, u obraćanju medijima, izrazio zahvalnost ruskom predsedniku Vladimiru Putinu zbog posete, kao i građanima Srbije.\n„Izražavam zahvalnost Putinu na poseti Srbiji, posvećenom vremenu i poštovanju koje je pokazao našoj zemlji, kao i na konkretnim sporazumima koje smo potpisali“, rekao je Vučić na konferenciji za novinare u predsedništvu, organizovanoj povodom jučerašnje posete ruskog predsednika Srbiji.\nNakon isticanja značaja svih sporazuma koji su juče potpisani, predsednik Srbije je posebno zahvalio građanima Srbije koji su u ogromnom broju došli zbog Putina. „Ja ne bih mogao nikada da privučem toliko ljudi, koliko god da sam ih pozivao. Ni polovina ne bi došla, mene gledaju svaki dan.“, kazao je Vučić.\n„Hvala im što su pokazali kako pristojna Srbija može da bude i da funkcioniše“, rekao i dodao da ni jednog incidenta nije bilo. „Kada imate više od 100.000 ljudi, da se ne polomi ni jedan prozor, mislim da je to skoro nemoguće u policijskoj praksi“, ističe on.\nPredsednik Srbije je rekao i da niko nije povređen, ni na koji način, kao i da nikakvog incidenta nije bilo. „Toliko sam zadovoljan što smo pokazali koliko možemo biti pristojni, odgovorni i ozbiljni“, kazao je Vučić.\n„Druga stvar, moja molba i apel, našim partnerima iz EU da još snažnije utiču na Prištinu da ukinu takse jer smatram da je važno da nastavimo razgovore o budućnosti.\nMolim ih da ti njihovi zahtevi, ne kažem pritisci, budu jasniji i određeniji jer nam je strašno važno da nastavimo da razgovaramo, najpre zbog Srba na KiM, pa onda i zbog nas“, istakao je.\nPredsednik Vučić kaže da održavanje vanrednih izbora zavisi od toga da li će Priština ukinuti stopostotne takse na robu iz centralne Srbije.\nSrbija je juče bila svet, biće i u budućnosti, rekao je predsednik Srbije Aleksandar Vučić i najavio da će tokom ove godine, pored jučerašnje posete predsednika Ruske Federacije Vladimira Putina, biti još poseta svetskih državnika.\n„Nadam se poseti predsednika Kine u drugoj polovini ove godine.\nImaćemo svakako ponovni susret u aprilu, a verujem da će doći u Srbiju u drugoj polovini godine“, rekao je Vučić na konferenciji za štampu.\nOn je izrazio uverenje da će predsednik Francuske Emanuel Makron doći u Srbiju pre toga.\n„Može biti iznenađenja da još neki od velikih predsednika poseti Srbiju“, kazao je on.\nSrbija je juče bila svet, biće i u budućnosti“, naglasio je Vučić.


Rešić: Zakon će neprijavljivanje radnika tretirati kao krivično djelo - RTV Doboj\nMinistarka uprave i lokalne samouprave Republike Srpske Lejla Rešić rekla je da će resorno ministarstvo u septembru sa Inspektoratom raditi na novom zakonu o upravnoj inspekciji i naglasila da će zakon neprijavljivanje radnika tretirati kao krivično djelo.\n– Opredijelili smo se i da prve poreske obveznike, odnosno male privrednike sa do pet zaposlenih koji se prvi put registruju, inspektori prate, nalažu im mjere i edukuju ih i da ih ne kažnjavaju novčano jer smatramo da novi mali privrednici u početku ne mogu poznavati sve propise – navodi Rešićeva u intervjuu Srni. Poručuje da je cilj ovakvih mjera stimulisati privrednike da ostanu u Srpskoj i otvaraju preduzeća, te da im se pomogne, a ne da budu kažnjavani.\nMinistarka Lejla Rešić\nRešićeva ističe da je poslovna zajednica navela da često ima problem sa preklapanjem opštinske i republičke kontrole, te da nema koordinacije, pa će novi zakon odrediti šta će kontrolisati opština, a šta Republika.\nOna navodi da je cilj Ministarstva i Vlade da lokalne zajednice jačaju, jer koliko su one jake – jaka je i Republika Srpska.\n– Vlada Republike Srpske osmislila je posebnu liniju programa kroz koji sufinansira učešće nerazvijenih lokalnih zajednica da im ne bi, na primjer, zbog toga što trenutno za učešće u nekom programu nemaju 10.000 KM na raspolaganju, propalo 100.000 KM. Vlada je obezbijedila prošle godine 300.000 KM dodatnih sredstava za izrazito nerazvijene opštine za projekte koje sufinansiraju kod trećih lica – pojašnjava Rešićeva.\n– Smatram da je to ključ da animiramo izrazito nerazvijene lokalne zajednice da dobiju sredstva jer im je taj novac zaista potreban – navodi Rešićeva.\n– Ideja je da se jedan projekat dijeli na dva lota – jedan u kojem će se takmičiti izrazito nerazvijene opštine, a drugi za razvijene opštine, jer imaju različite potrebe, ali i kapacitet da dođu do sredstava – dodaje Rešićeva.\nGovoreći o reformi javne uprave, Rešićeva pojašnjava da je Vlada Republike Srpske opredijeljenost za reformu jasno iskazala još 2006. godine, što je potvrdila projektima, programima i zakonima.\n– Kako su godine prolazile, Fond za reformu javne uprave postao je tijelo za sebe, a Republika Srpska je ostala na svojoj putanji da pokuša promijeniti određene stvari – dodaje Rešićeva.\nOna podsjeća da je Srpska uvela centralnu bazu matičnih knjiga svojim novcem bez podrške Fonda za reformu javne uprave BiH, a pred kraj prošle godine izmijenjen je cijeli set zakona kako bi se matični broj dobio za jedan dan na jednom šalteru.\n– To je naš cilj, to je za nas reforma, da radimo za naše građane i da nam administracija bude bolja. Za nas je reforma i to što želimo u svim porodilištima u Republici Srpskoj otvoriti matične službe da bi roditelji izlaskom iz bolnice mogli ostaviti podatke i kroz nekoliko dana dobiti rodni list – govori Rešićeva.\nOna naglašava da reforma predstavlja proces u kojem je Srpska ostala usamljena.\n– Ne može me niko ubijediti da je obuka na računaru za državne službenike reforma, a to je ono što se finansira iz Fonda za reformu javne uprave – zaključuje Rešićeva.


Rezultati pretrage za: zubin potok\nZubin Potok: Građani se moraju pridržavati propisanih mera\nŠtab za vanredne situacije opštine Zubin Potok uputio je danas apel građanima da se striktno pridržavaju propisanih mera i preporuka u cilju suzbijanja pandemije i zaštite od koronavirusa.\nPredsednik Privremenog organa opštine Zubin Potok Srđan Vulović, organizovao je danas, povodom Dana opštine, prijem đaka generacije osnovnih i srednjih škola i direktora škola i podelio im simbolične poklone.\nOtvorena Sigurna kuća u Zubinom Potoku\nRegionalna Sigurna kuća, prva na području okruga, koja će biti dostupna svim potencijalnim žrtvama porodičnog nasilja za sever KiM, otvorena je danas u Zubinom Potoku (naselje Zupče).\nZubin Potok: Goran Petrović primio nagradu “Grigorije Božović”\nKnjiževna nagrada “Grigorije Božović” koju već sedam godina dodeljuje Dom kulture “Stari Kolašin” iz Zubinog Potoka, uručena je danas ovogodišnjem laureatu, piscu akademiku Goranu Petroviću.\nZubin Potok: Izvršeno poribljavanje reke Ibar\nPod pokroviteljstvom Opštine Zubin Potok, danas je izvršeno poribljavanje reke Ibar na nekoliko lokacija, od male brane u Veljem Bregu do mosta u Jagnjenici.\nNikolić i Vulović položili kamen temeljac za kuću porodice Đukić u Gornjem Jasenoviku\nPomoćnik direktora Kancelarije za Kosovo i Metohiju Dušica Nikolić i gradonačelnik Zubinog Potoka Srđan Vulović, u selu Gornji Jasenovik, položili su kamen temeljac za kuću socijalno ugrožene porodice Radeta Đukića.\nDramska predstava “Dve žene i jedan rat“ sutra u Zubinom Potoku\nU okviru vidovdanskih svečanosti, pod pokroviteljstvom Kancelarije za Kosovo i Metohiju i gradske opštine, drama “Dve žene i jedan rat“ biće odigrana sutra veče u Domu kulture “Stari Kolašin” u Zubinom Potoku.\nIako prostorno i brojčano spada u manje opštine, Zubin Potok svojim prirodnim lepotama, ali i kulturnim i duhovnim znamenitostima i sportskim potencijalima s pravom može da konkuriše za najviši vrh turističke ponude Srbije i Kosova.\nVulović obišao poljoprivredne proizvođače u Zubinom Potoku\nPredsednik Privremenog organa opštine Zubin Potok Srđan Vulović obišao je sa saradnicima poljoprivredna gazdinstva i proizvođače u ovoj opštini.\nOpština Zubin Potok spremno dočekuje turističku sezonu\nPrema preporuci Vlade Republike Srbije građanima se savetuje se da letnje odmore provedu u našoj zemlji. Jedna od opština na severu Kosova i Metohije koja nudi najviše turističkih atrakcija jeste opština Zubin Potok.\nPoložen kamen temeljac za kuću porodice Biševac u selu Jabuka\nSredstvima Vlade Republike Srbije i Kancelarije za KiM, u opštini Zubin Potok biće izgrađene četiri nove i renovirano pet kuća za socijalno ugrožene porodice. Predsednik Privremenog organa Opštine Srđan Vulić položio je kamen temeljac za kuću porodice Biševac u selu Jabuka.\nUNMIK donirao humanitarnu pomoć za najugroženije u opštini Zubin Potok\nPredstavnici UNMIK-a donirali su danas pakete humanitarne pomoći nekim od socijalno ugroženih porodica na području opštine Zubin Potok.\nGujon: Naša misija je da ne zaboravimo decu i da pomažemo koliko možemo\nHumanitarna pomoć koju je obezbedila organizacija Solidarnost za Kosovo francuskog humanitarca Arnoa Gujona stigla je danas do porodica sa više dece u selu Kopilovići u opštini Zubin Potok.\nPomoć stiže i do članova Udruženja ratnih vojnih invalida i veterana u Zubinom Potoku\nPredstavnici Udruženje ratnih vojnih invalida Zubinog Potoka i Udruženje ratnih veterana Кosova i Metohije - ogranak Zubin Potok započeli su danas raspodelu humanitarne pomoći za članove porodica tih udruženja.\nZubin Potok: Obezbeđena medicinska oprema i dezinfekciona sredstva za Dom zdravlja\nPredsednik Štaba za vanredne situacije opštine Zubin Potok Srđan Vulović uručio je danas Domu zdravlja u toj opštini kompletnu zaštitnu medicinsku opremu i dezinfekciona sredstva.\nOpština Zubin Potok demantuje informacije iz Prištine o 13 novozaraženih od koronavirusa\nŠtab za vanredne situacije opštine Zubin Potok demantovao je danas navode pojedinih medija i pojedinaca koji su, pozivajući se na rezultate Nacionalnog instituta za javno zdravlje Kosova, objavili da je u ovoj opštini tokom jučerašnjeg dana obolelo 13 osoba od koronavirusa.\nNa severu KiM još dvoje pozitivnih na koronavirus – po jedan u Leposaviću i Zubinom Potoku\nNa severu Kosova i Metohije registrovana su još dva slučaja koronavirusa, i to jedan u Leposaviću i jedan u Zubinom Potoku, saopštio je na današnjoj konferenciji epidemiolog dr Aleksandar Antonijević, ispred Zavoda za javno zdravlje Kosovska Mitrovica.\nU Zvečanu koronavirusom zaražene četiri osobe\nPredsednik Privremenog organa opštine Zvečan Ivan Todosijević potvrdio je za Kosovo Online da su na teritoriji opštine Zvečan četiri osobe zaražene koronavirusom, a da se 50 osoba nalazi u kućnoj izolaciji.\nVulović: Snabdevenost namirnicama zadovoljavajuća\nU opštini Zubin Potok sprovode se sve mere koje je Vlada Srbije naložila u cilju sprečavanja epidemije koronavirusa, izjavio je za TV Most pedsednik PO i Kriznog štaba Srđan Vulović.\nPolicija u Zubinom Potoku uhapsila muškarca zbog krijumčarenja prehrambene robe\nKosovska policija uhapsila je jedno lice u Gazivodama, u opštini Zubin Potok, zbog krijumčarenja prehrambene robe.\nU Zubinom Potoku održana svečana akademija „Veliki rat na Kosovu i Metohiji 1914 – 1918. Jedini put“\nSvečana akademija pod nazivom „Veliki rat na Kosovu i Metohiji 1914 – 1918. Jedini put“ po režiji i scenariju Jasmine Stoiljković održana je u Domu kulture „Stari Kolašin“ u Zubinom Potoku.\nVeliki rat na Kosovu i Metohiji 1914 - 1918. JEDINI PUT\nU organizaciji Doma kulture "Stari Kolašin" Zubin Potok, Doma kulture" Gračanica" i SKC "Serbika" u sredu će, u Domu kulture "Stari Kolašin biti održana Svečana akademija "Veliki rat na Kosovu i Metohiji 1914 - 1918. JEDINI PUT".\nTurizam u funkciji održivog razvoja opština Zubin Potok i Peć\nU Domu kulture u Zubinom Potoku, održana je prezentacija “Turizam u funkciji održivog razvoja opština Zubin Potok i Peć“, analiza koju je radio Institut za teritorojalni razvoj u saradnjim sa ovim opštinama. Cilj projekta, osim da se razvije turizam, je i očuvanje prirodnih resursa kao najvećih turističkih potencijala.\nSutra u Zubinom Potoku promocija knjige Vladimira Pištala\nDom kulture „Stari Kolašin“ u Zubinom Potoku sutra u 18 časova organizuje promociju knjige Vladimira Pištala „Značenje džokera“. O knjizi govore Nenad Šaponja, književnik i Vladimir Pištalo, autor.\nOtvaranje ekspoziture Banke Poštanska štedionica u Zubinom Potoku\nU Zubinom Potoku danas će biti otvorena „modernizovana ekspozitura“ Banke Poštanska štedionica, saopšteno je iz Kancelarije za Kosovo i Metohiju.\nPetković sutra u Zubinom Potoku prisustvuje otvaranju modernizovane ekspoziture Banke Poštanske štedionice\nPomoćnik direktora Kancelarije za Kosovo i Metohiju Petar Petković prisustvovaće sutra, 14. januara u 10:30 sati u Zubinom Potoku (ul. Kolašinskih kneževa bb) otvaranju modernizovane ekspoziture Banke Poštanske štedionice.\n"Javor" pokrenuo proizvodnju u Zubinom Potoku\nPred kraj prošle godine u opštini Zubin Potok na severu Kosova i Metohije ponovo je pokrenuta proizvodnja u konfekciji "Javor". Na posao je vraćeno 35 radnika. Opština Zubin Potok planira da investira milijardu i 600 miliona dinara u projekte razvoja privrede, poljoprivrede i turizma i tako smanji stopu nezaposlenosti.\nPredsednik Privremenog organa opštine Zubin Potok Srđan Vulović sa svojim saradnicima danas je obišao Šipovo gde je porodici Kragović uručio motokultivator i izjavio za Kosovo onlajn da će opštinska vlast uvek pomagati ona domaćinstva koja žele da se bave porodičnim biznisom, zarađuju i žive od sopstvenog rada.\nSimić i Vulović obišli tekstilni pogon "Javor" u Zubinom Potoku\nPrvog radnog dana u ovoj godini, predsednik Privremnog organa Opštine Zubin Potok i načelnik Kosovskomitrovačkog okruga posetili su tekstilni pogon “Javor” u Zubinom Potoku. Oni su sa zaposlenima razgovarali o uslovima rada i najavili veće plate i nova radna mesta.\nPošumljavanje na teritoriji opštine Zubin Potok\nJedna od osnovnih pretpostavki privrednog napretka i blagostanja jedne zemlje jeste održivo upravljanje i korišćenje njenih prirodnih resursa, uključujući i šume, koje je , da bi ih sačuvali, potrebno neprestano pošumljavati. Ovih dana u opštini Zubin Potok pošumljeno je 2 hektara goleti.\nU Zubinom Potoku održana simulaciona vežba združenog sistema zaštite i spasavanja\nU protekla dva dana u Zubinom Potoku je sprovedena zajednička simulaciona vežba združenog sistema zaštite i spasavanja u organizaciji Crvenog krsta Kosova i Metohije.\nPrva poseta Sigurnoj kući u Zubinom Potoku: Danonoćna zaštita za žrtve porodičnog nasilja\nPredstavnici Ministarrstva administracije lokalne samouprave i Ministarstva rada i socijalnog staranja, kao i predstavnici međunarodnih organizacija – učesnica u projektu i civilnog sektora, obišli su danas prvi put Sigurnu kuću u Opštini Zubin Potok. Prisutni su imali priliku da na terenu vide kako napreduju završni radovi na ustanovi koja će pružiti zaštitu žrtvama porodičnog nasilja sa teritorije sve četiri lokalne samouprave na severu Kosova.\nPozorišna predstava rađena po motivima teksta Stevana Sremca „Ivkova slava u Prizrenu“ biće izvedena večeras u Zvečanu, a sutra, 01. decembra u Zubinom Potoku.\nZubin Potok: Promocija knjige "Kolašinu u svitanje" 13. novembra\nPromocija knjige "Kolašinu u svitanje", autora Miodraga Vukomanovića, biće održana u sredu, 13. novembra, u Domu kulture "Stari Kolašin" u Zubinom Potoku.\nSinoć se u Zubinom Potoku orilo Oro\nPopularna pop pevačica Jelena Tomašević sinoć je u prepunoj sali Doma kulture u Zubinom Potoku održala koncert za pamćenje. Raspoložena publika pevala je sa omiljenom pevačicom od prve do poslednje pesme. Jelena Tomašević, poznata po svom snažnom vokalnom umeću, dobitnik je brojnih internacionalnih i domaćih nagrada za interpretaciju, hit ili album godine.\nKoncert Jelene Tomašević večeras u Zubinom Potoku\nU organizaciji Doma kulture "Stari Kolašin" a u saradnji sa Opštinom Zubin Potok i Kancelarijom za Kosovo i Metohiju, večeras će u Zubinom Potoku nastupiti Jelena Tomašević.\nU organizaciji Doma kulture "Stari Kolašin" a u saradnji sa Opštinom Zubin Potok i Kancelarijom za Kosovo i Metohiju, sutra će u Zubinom Potoku biti održan koncert Jelene Tomašević.\nPovodom uklanjanja table u Zubinom Potoku na kojoj piše "Republika Srbija, AP Kosovo i Metohija", predsednik privremenog organa te opštine Srđan Vulović poručio je za Kosovo Online da Srbi neće nasedati ni na kakve provokacije.\nSpirić i Ralić u obilasku pumpne stanice u podnožju Partizanskog brda\nPredsednik Privremenog organa Opštine Kosovska Mitrovica Aleksandar Spirić i direktor JKP “Vodovod-Ibar” Miodrag Ralić, obišli su danas buduću pumpnu stanicu u podnožju Partizanskog brda, odakle će se vodom iz Regionalnog vodovoda u Zubinom Potoku snabdevati žitelji tri opštine na severu Kosova. Višedecenijski problem sa vodosnabdevanjem rekonstruisanjem pumpne stanice biće rešen.\nOtvoren Svetski rafting kup u Zubinom Potoku (foto+video)\nSvetski rafting kup koji organizuju Rafting savez Srbije i opština Zubin Potok u saradnji sa Kancelarijom za KiM, otvoren je danas u Zubinom Potoku.\nPetković na otvaranju Svetskog rafting kupa u Zubinom Potoku\nPomoćnik direktora Kancelarije za Kosovo i Metohiju Petar Petković prisustvuje danas, u Zubinom Potoku, svečanom otvaranju Svetskog rafting kupa, koji organizuju Rafting savez Srbije i Opština Zubin Potok, u saradnji sa Kancelarijom za Kosovo i Metohiju.\nPetković sutra na otvaranju Svetskog rafting kupa u Zubinom Potoku\nPomoćnik direktora Kancelarije za Kosovo i Metohiju Petar Petković prisustvovaće sutra, 31. avgusta u 9 sati, u Zubinom Potoku, svečanom otvaranju Svetskog rafting kupa, koji organizuju Rafting savez Srbije i Opština Zubin Potok, u saradnji sa Kancelarijom za Kosovo i Metohiju.\nSvetski rafting kup u Zubinom Potoku počinje u petak\nSvetski rafting kup biće održan od 30. avgusta do 1. septembra u Zubinom Potoku na Kosovu i Metohiji.\nSabor Berba borovnica na Mokroj Gori održan juče\nTradicionalni sabor Berba borovnica na Mokroj Gori, održan je pod okriljem opštine Zubin Potok. Pored domaćina, Kulturno umetničkog društva Mokra Gora, manifestaciju su ulepšalai folklorni ansambli i pevačke grupe iz Zapadne i Centralne Srbije i Republike Srpske. Po prvi put birana je i Mis borovnice.


drvoredi : Južne vesti\nGusenice ponovo na krošnjama drveća na Bulevaru Nikole Tesle u Nišu\n08:01, 11. 5. 2021.\nDrvored na Bulevaru Nikole Tesle u Nišu ponovo je postao leglo gusenica koje su i pre 2 godine "obrstile" krošnje istog drveća. Iz Poljoprivredne savetodavne službe ističu da je tretman gusenica i sada moguć, a da kod već razvijenog drveća, kakvo je u drvoredu na niškom bulevaru, ne postoji opasnost da budu skroz uništena. Iz JKP "Mediana" odgovaraju da je tretman gusenica obavljen prošle nedelje.\nPosečena breza u Sremskoj, u jednom od najlepših niških drvoreda\n11:20, 6. 11. 2020.\nVetar odlomio granu sa drveta, blokiran deo ulice u Nišu\n19:41, 25. 7. 2020.\nJak vetar koji već neko vreme duva u Nišu odlomio je granu drveta u Ulici Obilićev venac kod pumpe, a kako javljaju čitaoci "Južnih vesti", saobraćaj se odvija usporeno. Kako kažu u policiji, nije bilo povređenih, ali je oštećen jedan od parkiranih automobila u toj ulici.\nNišlije negoduju jer su posečeni stoletni kedrovi, iz Zavoda bez odgovora da li su pod zaštitom\n09:03, 1. 5. 2020.\nNova laboratorija, donacija Kine, počela je da se gradi pored Pasterovog zavoda u Nišu i predviđeno je da će biti završena oko mesec i po dana nakon prvobitno najavljenog roka, a deo javnosti uzbudilo je to što su zbog toga posečeni kedrovi. Na mestu gde su bili, sada je samo rupa, a odgovore na pitanja da li je seču odobrio Zavod za zaštitu prirode i da li je bilo drugog mesta za izgradnju, na kome se ne bi uništavala priroda, novinari Južnih vesti nisu dobili.\nRadnici orezuju drvored na Bulevaru Nemanjića, građane upozoravaju da sklone automobile\n12:37, 13. 1. 2020.\nNa niškom Bulevaru Nemanjića radnici "Zelenila" jutros su počeli da orezuju stabla, a Komunalna milicija je obavestila građane da sklone automobile koji su parkirani blizu drvoreda kako ih radnici ne bi oštetili.\nZbog kolonija gusenica, stabla na niškom bulevaru mogu da istrule\n14:32, 9. 5. 2019.\nIako je drveće u pojedinim delovima Bulevara uredno podšišano i skraćeno zbog sutrašnje vojne parade, stablima koje su napale gusenice se niko nije bavio. Čak 15 stabala drvoreda na Bulevaru Nikole Tesle okupirale su gusenice, a stručnjaci za zaštitu biljaka kažu da će posledice sigurno tek biti vidljive.\nAleksinčani zasad odbranili drvored u centru grada, posečeno nekoliko stabala\n12:38, 5. 5. 2019.\nPočela je seča lipa na glavnom šetalištu u Aleksincu, koje bi, kako je ranije najavljeno, trebalo da budu zamenjene javorom. Međutim, Aleksinčani nezadovoljni uništavanjem stabala, sprečavaju radnike da nastave sa testerisanjem.\n14:59, 9. 4. 2019.\nŽalosna vrba kraj Oficirskog doma nedavno je posečena i od nje je ostao samo panj, što je brojne Nišlije ražalostilo i naljutilo jer smatraju da nije bilo razloga da ovo drvo nestane. Iz JKP "Mediana" ističu da je ona morala da se ukloni iz bezbednosnih razloga.\nDrveće u centru Niša "okićeno" plastičnim kesama\n12:27, 25. 2. 2019.\nPoslednjih nedelja drveće u Nišu često je tema o kojoj građani govore i zbog seče i zbog isčupanih stabala, koje je pre nekoliko dana obarao vetar. Kese kojima su okićene grane niških drvoreda su takođe zasmetale nekim građanima, što prijavljuju preko aplikacije "Prijavi problem".


Beba bira gde na Nacionalnoj nedelji dojenja - Bebac.com\n07.10.2019. / Izvor: Bebac.com\nNacionalna nedelja dojenja se u Srbiji simbolično obeležava svake 40. nedelje u godini, što predstavlja broj nedelja u trudnoći\nKompanija Rosa nastavlja da podiže svest o značaju dojenja. Tako se nakon svetske, uključila i u obeležavanje Nacionalne nedelje dojenja, kroz inicijativu Beba bira gde, koja se ove godine proslavlja u periodu od 1-7. oktobra širom Srbije.\nFoto: Danijel Ljušić\nMajčino mleko je najprirodnija i najzdravija hrana koja se može pružiti svakom novorođenčetu, odojčetu i detetu do navršene druge godine. Zahvaljujući dojenju, poboljšava se kvalitet kako psihičkog, tako i fizičkog zdravlja mama, beba i cele porodice. Vodeći se ovim činjenicama, u okviru obeležavanja Nacionalne nedelje dojenja, Dečji sajt je uz podršku Rose, organizovao festival dojenja koji je održan u punoj sali kulturno-sportskog centra „Šumice” pod sloganom „Podrži dojenje – osnaži roditelje. Sada i ubuduće”.\nTrudnice i mlade mame imale su priliku da čuju korisne savete o dojenju, da pitaju sve što ih zanima u vezi sa ovom temom i ohrabre se da doje kad god i gde god to požele, jer Beba bira gde. Savetnice su bile tu da objasne učesnicama kako da uspostave laktaciju i da objasne značaj majčinog mleka ne samo za bebu, već i za njih same. Rosa kutak za decu bio je idealno mesto da se mame i bebe odmore, zabave i osveže vodom koja zahvaljujući svom sastavu najbolje hidrira mame i čitavu porodicu.\n„Rosa je uvek tu da podrži ono što je zaista važno, a to je zdravlje mama, beba i cele porodice. Ona već deceniju pruža podršku dojenju i to osnivanjem tri banke humanog mleka, otvaranjem Rosa škole roditeljstva u 20 gradova, a trenutno uz platformu podrške dojenju i pokret Beba bira gde pruža pomoć majkama u samim porodilištima, ali i van njih. U okviru ovog programa smo tako i kroz istraživanje koje je sproveo Centar za mame saznali da trećina mama u Srbiji nikada nije dojila bebu u javnosti jer ih je sramota, a da su mame koje jesu dojile u javnosti to činile isključivo na prihvatljivim mestima, poput parkova i igrališta za decu. Čak devedeset odsto mama je reklo da nedostaje veća podrška javnosti mamama koje žele da doje. Svesni smo da je neophodno ohrabriti mame i pružiti im veći podsticaj da doje gde god i kad god to beba poželi i zato smo uvek uz njih, a sve u cilju da se broj dojenih beba u Srbiji poveća”, rekla je Jovana Milovanović, brend menadžer kompanije Rosa.\nU okviru Nacionalne nedelje dojenja, planirana je podrška i aktivnostima Udruženja Roditelj, kroz održavanje edukativnih radionica za trudnice, i organizovanje panela na kom će učestvovati predstavnici različitih ministarstava i organizacija koje u fokus stavljaju porodicu.\nNacionalna nedelja dojenja se u Srbiji simbolično obeležava svake 40. nedelje u godini, što predstavlja broj nedelja u trudnoći. Različitim aktivnostima tokom ove nedelje, podiže se svest o značaju i prednostima dojenja i pruža značajna podrška svim mamama i time unapređuje zaštita zdravlja čitave porodice.\nSjajna vest za MAME: Bebac i Frutek vode vas u Sloveniju!\nMajčino mleko: Idealna hrana za bebu


Milan u nevolji, tandem odbio Juventus, ali će ostaviti paučinu u kasi "Rosonera"? - Sportske.net\nIako su prvi na tabeli sa zebnjom gledaju u sledeće leto. Izgleda da su neki dogovori sa drugim klubovima već postignuti...\nRajola stigao u Milano, Maldiniju se ne sviđaju zahtevi?LE (GRUPE G, H, I) - Milan rutinski i sa neraspoloženim Ibrom, nova maestralna partija Alkasera!Zlatan savetuje, kako protiv korone ako niste Ibrakadabra?Sudija pravio cirkus na "San Siru", sledi hlađenje u Seriji BVratio se Rebić, hoće li igrati protiv Sparte?\nMilan ne uspeva da se dogovori sa Hakanom Čalhanogluom, Turčin koji je 2107. stigao iz Bajera je posle par loših sezona pokazao klasu, dolazak Ibrahimovića kao da ga je oslobodio, pa ovaj sjajni vezista ima pregršt ponuda.\nKako piše "Bild", on je već preko agenata razgovarao sa Mančester Junajtedom, od zime će biti slobodan da izabere klub jer mu ugovor ističe u junu naredne godine.\nOvo bi bio veliki gubitak za Milan, ali nemački tabloid tvrdi da je Čalhanoglu čak odbio ponudu Juventusa jer cilja veliki novac na "Old Trafordu".\nOn u Milanu zarađuje 2.5 miliona po sezoni, Milan mu nudi oko četiri, ali to je malo, čini se da bi u Engleskoj mogao da dobije veći novac i ugovor na pet godina. Čalhanoglu je kreativac, nikome nije jasno zbog čega bi pored Fernandeša i Pogbe koji ne mogu da igraju zajedno dovodili još jednog sličnog igrača, ali moguće je da će morati da prodaju Pogbu kako ne bi za 18 meseci otišao kao slobodan igrač.\nMilan pregovara i sa Donarumom kome ističe ugovor, novac nije problem, nego ambicija, golman zarađuje oko 6 miliona po sezoni, ali ne želi da gubi vreme. Rajola traži da u slučaju produžetka bude ugrađena klauzula o transferu, da ako klub ne završi u Ligi šampiona, prvi golman Italije može da ode, na šta Gazidis ne pristaje. Milanu ide dobro u ovom trenutku, prvi su na tabeli, ali još je rano da se govori o renesansi.\nItalijanski mediji su puni napisa da Rajola pritiska Donarumu da ode u Juve, gde po tradiciji brani najbolji golman Italije, ali da ovaj fudbaler to ne želi. On je odbio i pre nekoliko godina da ode kao slobodan igrač, kada je postao punoletan, mnogi smatraju da je napravio grešku jer Milan od tada nije ništa napredovao. Ali, ako neće u Juve, Donaruma bi mogao da ispravi grešku od pre tri godine kada mu je PSŽ nudio 12 miliona evra po sezoni, duplo više nego što je dobio u Milanu. Leonardo je itekako zainteresovan da Italijan bude naslednik Kejlora Navasa, kao slobodan igrač mogao bi da dobije zaista ogroman novac.\nOd ostalih igrača na leto je slobodan Musaćo koga neće zadržavati, kao i Donarumin stariji brat, Antonio koji je više kao maskota, a na leto će isteći pozajmica i Brahima Dijaza koji je stigao iz Milana.


Velika pravna pobjeda Komandanta Prve višegradske brigade Armije Bosne i Hercegovine\nObjavljeno: 17. Jul 2019. 08:07:26\nSud Bosne i Hercegovine oslobodio je nekadašnjeg komandanta Prve višegradske brigade Armije Bosne i Hercegovine (ABiH) Ahmeta Sejdića krivice za nečovječno postupanje prema civilima i ratnim zarobljenicima srpske nacionalnosti u Rudom i Goraždu.\nVijeće je ocijenilo da izvedeni dokazi nisu imali takvu snagu da bi Sejdić, nekadašnji komandant Odreda „Čole“, a kasnije Višegradske brigade Armije BiH, mogao biti proglašen krivim i po jednoj od 11 tačaka optužbe.\n„Nakon izvršene analize dokaza, Vijeće nije van razumne sumnje moglo utvrditi da je optuženi počinio krivična djela i da je odgovoran za radnje iz optužnice“, navodi se u presudi.\nSejdić je oslobođen optužbi za nezakonito hapšenje srpskih civila iz sela Bučje (opština Goražde), njihovo prisilno preseljenje, nečovječno postupanje, mučenje i pljačkanje imovine u julu 1992. godine.\nPredsjedavajuća Sudskog vijeća Mira Smajlović kazala je da je na osnovu dokaza utvrđeno da je Ratno predsjedništvo Goražda donijelo izdalo naredbu 43. goraždanskoj brigadi o razoružanju mještana Bučja, te da su za dalje postupanje bili nadležni Predsjedništvo i Brigada a ne optuženi Sejdić.\nOna je dodala da iz dokaza proizilazi da je za sprovođenje dijela mještana na Trebeško brdo bio nadležan Prvi bataljon 43. brigade, čiji je komandant bio Ferid Dizdarević, kao i za njihovo kasnije odvođenje u Goražde.\nKako je kazala predsjedavajuća sutkinja, Vijeće ne spori mučenja i nečovječna postupanja prema civilima na Trebeškom brdu, ali ne postoji dokazi koji identifikuju optuženog i njegovo prisustvo na Trebeškom brdu.\n„Vijeće nije moglo zaključiti koja su lica počinila ta djela ni pod čijom kontrolom su bila“, kazala je Smajlović.\nOna je dodala da će analizu izjava mještana Bučja, koji su spominjali optuženog, Vijeće dati u pisanom otpravku presude.\nSejdić je oslobođen i optužbi da je u januaru 1993. godine u Donjoj Strmici (opština Rudo) izdao nezakonito naređenje zarobljenim pripadnicima Vojske Republike Srpske (VRS) da rukama uklone 24 mine iz tunela, prilikom čega su dva zarobljenika ranjena.\nSmajlović je kazala da su o ovom saslušani uglavnom zarobljeni pripadnici VRS-a i da su „samo dva svjedoka“ navela da su čuli da je Sejdić naredio da uklanjaju mine.\nOna se osvrnula na iskaze svjedoka, napominjući da neki nisu spominjali Sejdića u ranijim iskazima, kao i da nijedan ranije nije poznavao optuženog.\nSmajlović je kazala da je akcijom u kojoj je zarobljeno 15 pripadnika VRS-a komandovao zamjenik komandanta Istočno-bosanske operativne grupe Zaim Imamović, a ne Sejdić.\n„I optuženi Sejdić i Imamović su bili kapetani, mlađe životne dobi… U okolnostima slabe vidljivosti u zimskom periodu u tunelu, Vijeće nije moglo prihvatiti svjedočenja kao pouzdana… Ukoliko postoji sumnja, ide se u korist optuženog“, kazala je Smajlović.\nOna se osvrnula i na navode tužioca Vladimira Simovića u uvodnim riječima „da neće tvrditi da će dokazati sve tačke optužnice“, kao i njegovo završno izlaganje u vezi sa događajima u tunelu i navode da ne tvrdi da je „postojala namjera optuženog za nanošenje povreda“.


Crna Gora spremna da otvori poslednje Poglavlje 8\nBy Newsroom / Објављено на: May 30, 2019\nEvropska komisija je u ovogodišnjem Izvještaju dala precizne i detaljne smernice za što kvalitetnije ispunjavanje obaveza iz pristupanja Evropskoj uniji i pravi je trenutak da svaki član crnogorskog društva sagleda svoju ulogu u procesu evropske integracije i svojim radom doprinese dostizanju članstva u EU, poručio je glavni pregovarač Crne Gore, Aleksandar Drljević.\nDrljević je podsetio je da ovogodišnji izvještaj EK daje ocenu ostvarenog napretka, kako u delu ispunjavanja političkih i ekonomskih kriterijuma za članstvo u EU, tako i u pogledu sposobnosti preuzimanja obaveza iz članstva u 33 pregovaračka poglavlja.\n„EK je evidentirala ostvarene rezultate i napredak Crne Gore u procesu pristupanja, ali i dala precizne i detaljne smernice u pravcu nastavka što kvalitetnijeg ispunjavanja obaveza iz pristupnog perioda, s naglaskom na oblasti u kojima je potrebno uložiti dodatne napore kako bi efekti reformi dali željene rezultate“, rekao je Drljević.\nIstakao je da su u većini pregovaračkih poglavlja prepoznati rezultati i napredak ostvaren tokom izveštajnog perioda, dodajući da je crnogorska strana spremna za otvaranje posljednjeg, 8. poglavlja, dobijanje merila za zatvaranje poglavlja 23 i 24, kao i privremeno zatvaranje više poglavlja u kojima je ispunjenjem postavljenih završnih merila ostvarena unutrašnja spremnost.\n„Ocene iz Izveštaja će nam služiti kao smernice za dalji reformski rad čiji je krajnji cilj dostizanje evropskog kvaliteta života u Crnoj Gori. Objavljivanje Izveštaja EK predstavlja pravi trenutak za sve članove našeg društva, da sagledaju svoju ulogu u procesu evropske integracije i svojim posvećenim radom doprinesu dostizanju članstva Crne Gore u EU“, poručio je glavni pregovarač.\nOdgovarajući na pitanje o trajanju procesa pregovora, glavni pregovarač je rekao da je zadovoljan urađenim, ali da je nezahvalno prognozirati datum učlanjenja države u EU.\n„Čeka nas još mnogo posla do učlanjenja. Nama je važno da perspektiva članstva postoji, a sam datum pristupanja zavisiće ne samo od nas, već i od situacije u EU i njenim članicama. Svesni smo da se razna dešavanja, poput Bregzita, migrantske krize i unutrašnje konsolidacije u EU, odražavaju na politiku proširenja. Na dešavanja u Uniji ne možemo uticati, ali možemo nastaviti sa našim reformskim aktivnostima i usmeriti sve naše kapacitete u tom pravcu”, zaključio je Drljević.\nPregovarač za poglavlja 23 i 24, Marijana Laković, zadovoljna je napretkom u višegodišnjoj reformi pravosuđa, ističući da su Nacrtom strategije za reformu pravosuđa planirane mere koje su u skladu sa preporukama EK kad je ta oblast u pitanju.\n„Kad je u pitanju sloboda izražavanja, Vlada je u izveštajnom periodu uložila napore u cilju unapređenja stanja, između ostalog izmenama seta medijskih zakona čije se usvajanje očekuje do kraja ove godine. Posvećenost policije kao i pravosudnih institucija ogleda se u činjenici da su od četiri napada na novinare tri okončana pravosnažnim osuđujućim presudama, dok se ubrzo očekuje i sudski epilog napada na novinarku Oliveru Lakić. EK je u izveštaju istakla i slabost medijske samoregulacije. To pitanje nije na Vladi, već na predstavnicima medijske zajednice, a Vlada će pružiti punu podršku u rešavanju ovog pitanja, bez ikakvog mešanja u nezavisnost samoregulacije“, poručila je Laković.


Studija Mek Džil univerziteta je pokazala da muškarac čiji je domali prst duži od njegovog kažiprsta spada u ljubaznije i saosećajnije osobe od onih čiji je drugi prst duži od četvrtog.\nStudija je trajala 20 dana, sprovedena je na 155 muškaraca i pokazala je da su muškarci sa dužim domalim prstom spremniji na kompromis, da se više smeju i da radije dele komplimente drugima.\nTa razlika između kažiprsta i domalog prsta može da ukaže i na nivo testosterona kojem je muškarac bio izložen u majčinom stomaku, pokazala su ranija istraživanja.\nDuži domali prst ukazuje na veću količinu testosterona.\nMuškarci sa dužim domalim prstom od kažiprsta su promiskuitetniji, pokazala je zajednička studija Odeljenja eksperimentalne psihologije na Univerzitetu u Oksfordu i Univerzitetu u Nortumbriji. Studija je objavljena ovog meseca.\nMuškarci čiji je kažiprst duži od domalog prsta imaju tri puta manje šanse da obole od raka prostate, pokazala je petnaestogodišnja studija u kojoj je učesvovalo 4.500 muškaraca.\nNaučnici Univerziteta u Varviku i Instituta za istraživanje kancera istakli su da prsti mogu da budu odličan metod ispitivanja podložnosti neke osobe na rak.\nŽene atraktivnijim smatraju one muškarce čiji je domali prst duži od kažiprsta, atraktivnijim i za kratke veze i za vezu za čitav život.\nTo je pokazala studija iz 2009. godine, u kojoj je 49 muškaraca bilo izloženo ženskoj proceni.\nDuži domali prst od kažiprsta može da dovede do bogastva jer su muškarci sa ovakvim prstima spremniji na rizike, težak rad i ne prihvataju ne kao odgovor. Zbog takvog načina života vremenom dođu do velikih zarada.\nTo je pokazala studija Konkordija univerziteta u Kanadi spovedena na 415 muškaraca.\nMuškarci sa dužim kažiprstom od domalog prsta mogu da budu homoseksualne orijentacije, pokazalo je nekoliko studija.\nKod žena je obrnuto, one sa kraćim kažiprstom mogu da ispolje homoseksualne sklonosti, muškarci sa kraćim kažiprstom su najvećem broju slučajeva heteroseksualci.\nStudija iz 2011. koja je objavljena u " Asian Journal of Andrology" kaže da muškarci sa kraćim kažiprstom od domalog prsta imaju veći penis. Studija je obuhvatila 144 pripadnika jačeg pola, koji su imali neki oblik operacije penisa na "Gachon University Hospital" u Južnoj Koreji.\nZato sledeći put pogledajte njegove ruke i procenite ga.


OI: Rukometašice Španije osvojile bronzu\nNaslov: OI: Rukometašice Španije osvojile bronzu Sub Avg 11, 2012 11:47 am\nRukometašice Španije osvojile su bronzanu medalju na Olimpijskim igrama u Londonu, pošto su posle produžetaka savladale Južnu Koreju sa 31:29 (13:13, 24:24).\nŠpanija je veći deo meča vodila, ali je finišu Južna Koreja uspela da izjednači na 23:23. Špankinje su zatim povele sa 24:23 i posle toga promašile dva sedmerca, kojima su mogle da odluče pobednika. Korejke su u poslednjem minutu uspele iz penala da izjenače, u poslednjoj sekundi i da postignu gol, ali sudije ga nisu priznale, pa su usledili produžeci, prenosi Beta.\nU finalu će se sastati aktuelne olimpijske šampionke Norvežanke sa reprezentacijom Crne Gore, koja prvi put učestvuje na Olimpijskim igrama, ali u kojoj je većina igračica iz Budućnosti, ekipe koja je\nove sezone osvojila Ligu šampiona.


Demokrate u Kongresu SAD i administracija predsednika Donalda Trampa nastavljaju u ponedeljak pregovore o novom stimulativnom paketu u cilju pomoći građanima i ekonomiji pogođenoj korona virusom, nakon što je propušten rok za produženje isplate benefita desetinama miliona nezaposlenih Amerikanaca.\nTokom vikenda je zabeležen izvestan napredak u pregovorima, ali su ostale razlike, dok su Trampovi republikanci u Kongresu po strani.\nNakon usvajanja paketa pomoći većim od tri hiljade milijarde dolara na početku pandemije, Kongres je u petak propustio rok da produži isplate od 600 dolara sedmično za nezaposlene, koji je igrao veoma važnu ulogu u podipiranju američke ekonomije, koja se suočava sa najvećim padom od Velike Depresije.\nPredsedavajuća Predstavničkog doma Nensi Pelozi (Nancy Pelosi), lider demokratske manjine u Senatu Čak Šumer (Chuck Schumer), ministar finansija Stiv Mnučin (Steve Mnuchin) i šef osoblja Bele kuće Mark Medous (Meadows) počeli su pregovore, nakon što je lider republikanske većine u Kongresu Mič Mekonel (Mitch McConnell) obelodanio prošle sedmice predlog od hiljadu milijardi dolara, koga su odmah kritikovali pojedini senatori iz njegove stranke.\nKljučna tačka sporenja u pregovorima je produženje benefita za nezaposlene. Jedan od visokih zvaničnika američke Centralne banke (Fed) je upozorio da ukoliko se ne osigura nastavak njihove isplate, to će rezultirati slabljenjem ekonomije, prenosi Rojters.\nUoči razgovora u ponedeljak, Pelozi je jasno predočila da neće prihvatiti predlog republikanaca o ukidanja isplata od 600 dolara sedmično za nezaposlene.\n"Ima sve više zaraženih, preminulih, nezaposlenih, gladnih i sada bi trebalo da ukidamo vaše benefite. To se jednostavno neće dogoditi," kazala je Pelozi za Si-En-En (CNN).\nTramp želi hitan napredak u pregovorima o produženju isplate benefita za nezaposlene i zaštiti od iseljavanja građana koji nisu u stanju da plaćaju kredit za nekretnine, izjavio je njegov savetnik Piter Navaro (Peter Navarro) za Foks Njuz (Fox News).\nAdministracija takođe razmatra opcije da unilateralno deluje ukoliko se ne postigne sporazum o novom finansijkom stimulusu, javlja Vošington post (Washington Post).\nIstovremeno, demokrate i dalje insistiraju da se oko hiljadu milijardi dolara odobri na ime pomoći vlastima u saveznim državama i na lokalnom nivou.\nBela kuća i republikanci u Kongresu žele da ograniče pomoć za nezaposlene, a odbacuju i kao preskupu pomoć saveznim državama i lokalnim vlastima, što je uključeno u paket koji su u maju usvojile demokrate u Predstavničkom domu, u kome imaju većinu.\nRepublikanci koji se zalažu za ograničenje pomoći za nezaposlene, kažu da ona deluje destimulativno za traženje novog posla.\nMeđutim, predsednik ogranka Feda u Dalau Robert Kaplan je izjavio u ponedeljak da ekonomski podaci ne sugerišu da benefit od 600 dolara sedmično ugrožava tršište radne snage.\n"Mada je možda za pojedine poslodavce sada teško da zapošljavaju, ovaj benefit je pomogao u stvaranju novih radnih mesta, jer je podstakao potrošnju, tako da je ukupan efekat i dalje verovatno pozitivan," kazao je Kaplan za TV Blumberg (Bloomberg).\nPelozi je optužila u nedelju Belu kuću i Trampove republikance da u suočavanju sa zdravstvenom krihom razmišljaju kratkoročno.\n"Moramo da pobedimo ovaj virus," kazala je. "To je jedna od tačaka oko koje još nismo postigli bilo kakav sporazum," dodala je Pelozi.\nIstovremeno, Medouz je kazao u nedelju da nije optimističan da se može brzo postići sporazum o tako širokom spektru pitanja, pozivajući još jednom demokrate da potpišu privemeno produženje isplata benefita za nezaposlene kako bi se dobilo više vremena za pregovore.\nKako navodi Rojters, postoje oblasti u kojima demokrate i republikanci mogu da se brzo dogovore. I jedni i drugi žele produženje moratorijuma za iseljavanje, koji je zaštitio mnoge Amerikance da ne postanu beskućnici, jer su ostali bez posla zbog pandemije zbog čega ne mogu da otplaćuju kredit. Dosadašnji moratorijum je istekao 24. jula.\nTakođe, postoji široka saglasnost za sledeći krug direktnih uplata građanima u cilju finansijske podrške.


Evropska agencija za infektivne bolesti pozvala je evropske države da ponovo uvedu određene mere da bi sprečile “realno ponovno širenje” COVID-19 koje se primećuje u Evropi.\nU objavljenoj ažuriranoj proceni rizika, Evropski centar za prevenciju i kontrolu bolesti (ECDC) istakao je elemente koji potvrđuju da sve više raste broj novih slučajeva koronavirusa.\n“Iako brojne zemlje sada testiraju pacijente sa lakšim oblikom slučaja, odnosno asimptomatične, što dovodi do povećanja broja registrovanih slučajeva, primećuje se stvarni ponovni rast broja zaraženih u više zemalja, vezano za popuštanje mera socijalnog distanciranja”, navela je agencija sa sedištem u Stokholmu.\nRizik od rasta COVID-19 je “visok” za te zemlje i “vrlo visok” ako ne uspeju da uvedu ili pojačaju restrikcije, upozorila je agencija.\nPrema sajtu worldometers.info, u Evropi je do sada zabeleženo 3.049.578 slučajeva COVID-19 i 206.288 umrlih.


Zašto je neuspeh dobra stvar - oradio.rs\nZašto je neuspeh dobra stvar\nNeuspeh je koncept koji je startap kultura obrnula naopačke - to više nije prljavi veš koji vam se nataloži na dnu karijere i ubuđa ostale poduhvate. Za one koji vredno rade, uče i ne ponavljaju greške, neuspeh je, neretko, put ka uspehu.\nDiskusije o neuspehu, odnosno FuckUp Nights, organizuju se u celom svetu, a od nedavno i u Startit Centru u Beogradu, kako bi se nešto naučilo iz tuđih grešaka.\n"Ono što najviše oduševljava i što su uglavnom reakcije posle događaja, jeste divljenje ljudima na hrabrosti da izađu pred publiku. Postoji barijera kod ljudi da se otvore, ali činjenica je da je FuckUp Nights zanimljiv baš zato što se tu dobija hrabrost za razgovor o neuspelim pokušajima i greškama", kaže Marija Gavrilov iz Startita.\nU novom prostoru Startita (Savska 5) biće organizovani obrazovni događaji koji su povezani sa tehnologijom i startapima, pa ako imate ideju za događaj – možete da im se obratite, a oni će pomoći pri realizaciji.\nPored obrazovnih programa, trenutno rade kampanju na Kickstarteru kako bi opremili dodatnih 500 metara kvadratnih za eksperimentisanje i radu na prototipima proizvoda.\n"Tu će ljudi moći da rukama rade na svojim proizvodima, koristeći 3D štampače ili laserske sekače. Želimo da ohrabrimo Do It Yourself (uradi sam) kulturu i pomognemo ljudima, ne samo da stvaraju softverska rešenja, već i hardverska", dodaje Marija.\nStartit Centar je za pet godina rada organizovao i objavio stotine obrazovnih događaja i članaka, inspirisao nebrojene pojedince i timove da se pokrenu i razviju, učinio da kompanije koje su prošle njihove programe uzmu više od dva miliona evra investicija i da se zaposli više od 100 ljudi. U budućnosti planiraju da se prošire u 12 gradova Srbije.


Tanjug 27. decembra 2021. 16:12\nBEOGRAD – Premijer Indije Narendra Modi pohvalio je u svom mesečnom obraćanju naciji trud srpskog autora dr Momira Nikića, koji je napisao „Sanskrtsko-srpski rečnik“, saopšteno je danas iz Ambasade Indije.\n„Ne samo da ljudi u raznim zemljama rado izučavaju našu kulturu, već i pomažu u njenoj promociji. Među njima je i dr Momir Nikić iz Srbije, koji je napisao dvojezični „Sanskrtsko-srpski rečnik“, u kojem se nalazi više od 70 hiljada reči prevedenih sa sanskrtskog na srpski jezik“, istakao je Modi u svom obraćanju.\nKako je Modi dodao, „indijskoj naciji biće još draže kada sazna da je Nikić sanskrt naučio kada je imao 70 godina, kao i da je inspiraciju za ovaj poduhvat našao u tekstovima Mahatme Gandija.“\n„Ovo baca dodatno svetlo na bliske civilizacijske i kulturne veze između Indije i Srbije. Naši odnosi nastavljaju da se odlično razvijaju, jer veliki broj srpskih autora i intelektualaca pokazuje interesovanje za indijsku kulturu, a sve veća popularnost ajurvede i joge u Srbiji još jedan je dokaz toga“, istakao je ambasador Indije u Srbiji Sandživ Kohli.\nTokom pisanja „Sanskrtsko-srpskog rečnika“, Nikić je uočio 5000 srodnih reči koje se odnose na ljudsko telo, termine srodstva, zemljoradnju, ratovanje, obrede i mitologiju, a većina njih potiče iz vedskog i pre-vedskog sanskrta, koji je postojao pre 3500 godina.


142 godine postojanja OŠ "1. mart" Vrnograč - Radio Velika Kladuša\n142 godine postojanja OŠ “1. mart” Vrnograč\nJedna od najstarijih osnovnih škola u Bosni i Hercegovini, kladuška OŠ „1. mart“ Vrnograč ove godine obilježava 142 godine postojanja i rada. Broj učenika koji su u ovoj osnovno-obrazovnoj ustanovi naučili prvo slovo, prve brojeve i postavili temelje za daljnje školovanje teško je utvrditi, ali je sigurno da je dosta njih postalo istaknutim članovima društva. Direktor škole Šerif Hušidić (poslušajte izjavu)…\nPrema riječima Hušidića škola 142. rođendan proslavlja u izuzetno dobrim uslovima. Ova školska godina počela je u potpuno renoviranom objektu. U protekle dvije godine u projekte je uloženo preko 330.000 KM. U 2020. godini u projekat uređenja dvorišta i igrališta, te izgradnje nadstrešnice i postavljanja ograde oko škole utrošeno je oko 146.000 KM. U prošloj godini u saniranje štete izazvane potresom i renoviranje škole uloženo je oko 195.000 KM. Finansijsku podršku nabrojanim projektima pružili su Kantonalno resorno ministarstvo, Kanton Sarajevo, Općina Velika Kladuša i građani. Direktor Hušidić s ponosom ističe da je danas svaka učionica škole opremljena računarom i LCD televizorom, te da je cijela škola pokrivena internet mrežom.\nU ovoj godini najavljuje početak realizacije projekta vrijednog oko 50.000 KM, a kojim će biti uređeno igrališta za djecu s poteškoćama u razvoju i za učenike razredne nastave. Projekt će finansirati Međunarodna organizacija za migracije IOM. Hušidić ističe da su uslovi za izvođenje nastave i u područnim školama dobri, ali da zabrinjava nedostatak, odnosno kontinuirano smanjenje brojaučenika. Zbog ovog već su zatvorene dvije područne škole u Poljani i Gradini, a nažalost već iduće školske godine vjerovatno će se zatvoriti još jedna. Ove školske godine škola u Vrnograču ima 420 učenika, odnosno 20 učenika manje nego prošle školske godine.


Sosa Babić: ''Cilj je da igramo napadački fudbal'' - Sportske.net\nSosa Babić: ''Cilj je da igramo napadački fudbal''\nIako je po mnogima imala kvalitet za mnogo veće domete u prvom delu šampionata, Vojvodina je zauzela tek peto mesto u JSL Srbije. Ipak, optimizam vlada u redovima trenera Branka Babića pred početak prolećnog dela šampionata.\nNakon zimske pauze Vojvodina će u goste svojim susedima u Pećince na megdan Donjem Sremu koji je oduvek bio neugodan protivnik za ekipu iz Novog Sada i koji se bori za 'goli život' u JSL.\nVojvodina je promenila dosta fudbalera u ovom prelaznom roku, a takođe je promenjen i stručni štab.\nBranko Sosa Babić je novi-stari trener Vojvodine i pokušaće sa sastavom koji mu je na raspolaganju da odnese sva tri boda sa 'Suvače'.\n„Veoma sam radoznao kako će moji igrači odigrati prvu utakmicu jer kao što je iz prakse poznato postoji velika razlika između pripremnih i takmičarskih utakmica.\nTim smo uglavnom definisali prethodnih dana i za mene je najbitnije da igrači izađu na teren bez ikakvog straha i kompleksa. Ono što nam treba jeste da ekipa dođe do nivoa koji smo zarctali, a to je da ekipa igra dopadlji i napadački fudbal.\nImamo dosta mladih igrača koji ne mogu nositi sav teret takmičenja, ali imaju volju i to je za mene najbitnije u ovom trenutku.\nJa ću ih uvek zaštititi što se tiče rezultata ako prepoznam u njima sve gore navedeno.“, rekao je Sosa Babić, a preneo je zvanični sajt FK Vojvodine.\n„Izuzev Nastića i Poletanovića koji odrađuju kartone iz jesenjeg dela prvenstva, svi ostali igrači su spremni za susret sa Donjim Sremom.“, zaključio je Branko Babić.


Korišćenjem Baby Food Factory web sajta saglasni ste sa Uslovima korišćenja i Politikom privatnosti koje se nalaze na njoj. Ukoliko niste saglasni sa Uslovima korišćenja i Politikom privatnosti, molimo vas da napustite ovaj web sajt.\nBaby Food Factory zadržava pravo da ažurira ili izmeni Uslove korišćenja u bilo kom trenutku, bez prethodne najave. Ukoliko Baby Food Factory izvrši izmenu Uslova korišćenja, nova verzija će biti postavljena na web sajtu. Ukoliko nastavite da koristite web sajt nakon revidiranja Uslova korišćenja, automatski se podrazumeva da ste saglasni sa izvršenim promenama.\nZa upotrebu ovog web sajta, njegovog sadržaja i bilo koje usluge dobijene putem njega, potpunu odgovornost snosi posetilac. Baby Food Factory ne snosi odgovornost i ne garantuje da će web sajt biti ažuran, bez grešaka, bezbedan od virusa i ostalih napada ili da će problemi i greške biti ispravljeni. Sve informacije, dobijene putem ovog web sajta ili direktno od Baby Food Factory (ili zaposlenih ove kompanije) ne stvaraju bilo kakvu garanciju. Baby Food Factory se odriče bilo kakve odgovornosti (izričite, implicirane ili zakonske) u vezi sa ovim web sajtom.